sagorsarker/bangla-wikipedia huggingface dataset:
ট্যাঙ্ক জেলা

ট্যাঙ্ক জেলা (, "") পাকিস্তানের খাইবার পাখতুনখোয়া প্রদেশের দেরা ইসমাইল খান বিভাগের একটি জেলা। জেলাটির রাজধানী শহরের নাম হচ্ছে ট্যাঙ্ক, যেখানে ইউনিয়ন পরিষদ শহর ১ এবং ইউনিয়ন পরিষদ শহর ২ নিয়ে গঠিত হয়েছে। ট্যাঙ্ক জেলায় ১৬টি ইউনিয়ন পরিষদ রয়েছে। ১৯৯২ সাল পর্যন্ত ট্যাঙ্ক ছিল ডেরা ইসমাইল খান জেলার একটি তহসিল। ভৌগোলিক অবস্থান অনুযায়ী জেলাটির দক্ষিণ-পূর্বে লাক্কি মারওয়াত জেলা, পূর্ব ও দক্ষিণ-পূর্ব ডেরা ইসমাইল খান, উত্তরে এফআর ট্যাঙ্ক এবং পশ্চিমে দক্ষিণ ওয়াজিরিস্তান এজেন্সির সীমানা ঘিরে রেখেছে।
১৯৯৮ সালের আদমশুমারীর হিসাব অনুযায়ী, অঞ্চলটির প্রধান ভাষা বা মাতৃভাষা হচ্ছে পশতু (যেখানে জনসংখ্যার প্রায় ৮০% কথা বলে থাকেন) এবং সরাইকি (১৮.৫%) ব্যবহার করে থাকেন।
অ্যাবোটাবাদ জেলা

অ্যাবোটাবাদ জেলা () পাকিস্তানের খাইবার পাখতুনখোয়া প্রদেশের একটি জেলা। এটি হাজারা বিভাগের অংশ এবং অ্যাবোটাবাদের প্রধান শহর যেটি ১,৯৬৯ কিলোমিটার এলাকা জুড়ে বিস্তৃত। ভৌগোলিক অবস্থান অনুযায়ী জেলার উত্তরে প্রতিবেশী জেলা মনসেহরা, পূর্বে মুজাফফারাবাদ, পশ্চিমে হরিপুর, দক্ষিণে রাওয়ালপিন্ডির সীমানা ঘিরে রেখেছে।
১৯৯৮ সালের আদমশুমারীর হিসাব অনুযায়ী জেলাটির জনসংখ্যা ছিল প্রায় ৮,৮১,০০০ জন। ধারণা করা হয়ে থাকে যে, ২০০৮ সালে এটি বেড়ে ১.০৫ মিলিয়ন হবে।
অ্যাবোটাবাদ জেলায় ২টি তহসিল রয়েছে: একটি অ্যাবোটাবাদ তহসিল ও অপরটি হাভেলিয়ান তহসিল এবং এর পাশাপাশি একটি নগর প্রশাসন এলাকা নওয়াশহরে রয়েছে।
জেলাটিতে প্রায় ৫১টি ইউনিয়ন পরিষদ রয়েছে, যার মধ্যে থেকে অ্যাবোটাবাদ ৩৮টি তহসিলে এবং হাভেলিয়ানের ১৩টি তহসিল।
বাংলাদেশে শিখধর্ম

শিখধর্ম হলো একটি সর্বেশ্বরবাদী ভারতীয় ধর্ম। খ্রিস্টীয় ১৫শ শতাব্দীতে ভারতীয় উপমহাদেশের পাঞ্জাব অঞ্চলে গুরু নানক এই ধর্ম প্রতিষ্ঠা করেছিলেন। শিখধর্ম বিশ্বের পঞ্চম বৃহত্তম ধর্মীয় গোষ্ঠী। এই ধর্মের অনুগামীর সংখ্যা প্রায় ৩ কোটি।
বাংলাদেশে শিখধর্মের যাত্রা শুরু হয় ১৫০৩ খ্রিষ্টাব্দে। বাংলাদেশে একসময় ১৮ টি গুরুদুয়ারা ছিল, যার মাত্র ৭ টি বর্তমানে অবশিষ্ট আছে।
১৫০৪ সালে গুরু নানক বাংলাদেশে আসেন এবং কিছু গুরুদুয়ারা স্থাপন করেন।
গুরুদুয়ারা নানকশাহী বাংলাদেশের প্রধান গুরুদুয়ারা। এটি ঢাকা বিশ্ববিদ্যালয়ের ক্যাম্পাসে অবস্থিত এবং বাংলাদেশে বিদ্যমান সাতটি গুরুদুয়ারার মাঝে সর্ববৃহৎ। ভারতভাগের পর শিখ সম্প্রদায়ের অনেক মানুষ ভারতে চলে যায়।বাংলাদেশের মুক্তিযুদ্ধের পর ভারতীয় সশস্ত্র বাহিনীর শিখ সেনারা বাংলাদেশে অবস্থিত গুরুদুয়ারাগুলোর সংস্কারে অংশ নিয়েছিল।
বট্টগ্রাম জেলা

বট্টগ্রাম জেলা (, ) পাকিস্তানের খাইবার পাখতুনখোয়া প্রদেশের হাজারা বিভাগের একটি জেলা। জেলাটির প্রধান সদর দপ্তর হচ্ছে বট্টগ্রাম শহর, যেটি মনসেহরা থেকে প্রায় ৭৫ কিলোমিটার দূরত্বে অবস্থিত।
বট্টগ্রাম জেলা ৩৪.৪১ দ্রাঘিমাংশ এবং ৭৩.১ অক্ষাংশে অবস্থিত। ভৌগোলিক অবস্থান অনুযায়ী জেলাটির উত্তরে কোহিস্তান জেলা, পূর্বে মনসেহরা জেলা, দক্ষিণে কালা ঢাকা (বর্তমানে তরঘার জেলা) উপজাতীয় এলাকা এবং পশ্চিমে সাংলা জেলার সীমানা ঘিরে রেখেছে।
এটির মোট জমির পরিমাণ হচ্ছে ১৩০১ বর্গ কিলোমিটার। ১৯৯৩ সালের জুলাই মাসে বট্টগ্রাম একটি তহসিল থেকে উন্নিত হয় এবং মনসেহরা জেলা থেকে পৃথক হওয়ার পর জেলা হিসেবে মর্যাদা পায়।
২০১৭ সালের আদমশুমারীর হিসাব অনুযায়ী, বট্টগ্রাম জেলার জনসংখ্যা ছিল প্রায় ৪৭৩,৬১২ জন। বছর অনুযায়ী জেলাটির জনসংখ্যার সারনি নিম্নে টেবিলের মধ্যে দেখান হল:
ইরাকি শরণার্থী শিবির, খুজেস্তান

ইরাকি শরণার্থী শিবির () ইরানের খুজেস্তান প্রদেশে অবস্থিত একটি শরণার্থী শিবির। ২০০৬ সালের জরিপ অনুযায়ী ক্যাম্পটিতে ১,২৭৬ জন ও ১৯৪ টি পরিবার বাস করে।
কলাই-পলাস জেলা

কলাই-পলাস কোহিস্তান জেলা (, ) পাকিস্তানের খাইবার পাখতুনখোয়া প্রদেশের হাজারা বিভাগের একটি জেলা। এটি হাজারা বিভাগের কোহিস্তান জেলার একটি উপ-বিভাগ হিসেবে পরিচালিত হত, এরপর ২০১৭ সালে জেলাটি পৃথক জেলা হিসেবে আত্মপ্রকাশ করে।
২০১৭ সালের আদমশুমারীর হিসাব অনুযায়ী কলাই-পলাস জেলার মোট জনসংখ্যা ছিল প্রায় ২৭৫,৪৬১ জন এর মত। জেলাটির বর্তমান জনসংখ্যার প্রায় ১০০% গ্রামীণ বসবাসকারী। এছাড়াও ২০১৭ সালের গণনা অনুযায়ী, জেলাটিতে মোট ঘরবাড়ির সংখ্যা ছিল ৩৫,৭১৭।
বর্তমানে জেলাটিতে ২টি তেহসিল রয়েছে।
জেলাটিতে ১৩টি ওয়ার্ড (পূর্বে ইউনিয়ন পরিষদ হিসাবে পরিচিত ছিল) এবং ৫২টি গ্রাম পরিষদ রয়েছে।
হয়গ্রীব

হয়গ্রীব হলেন বিষ্ণুর অবতার। তিনি হিন্দু ধর্মের জনপ্রিয় দেবতা। ভারতের বিভিন্ন স্থানে তার পূজা করা হয়। আসামের হয়গ্রীব মাধব মন্দির তার মধ্যে অন‍্যতম। তার নামে হয়গ্রীব উপনিষদ রয়েছে।
'মধু' এবং 'কৈটভ' নামের দুটি অসুর বেদের সৃষ্টির সময়ে ব্রহ্মার থেকে সেগুলি চুরি করে নেয়। ব্রহ্মা বিষ্ণুকে যোগনিদ্রা থেকে জাগিয়ে বেদ উদ্ধারের জন্য অনুরোধ করেন। তখন বিষ্ণু 'হয়গ্রীবে'র রূপ ধারণ করে রসাতলে যান এবং বেদসমূহ উদ্ধার করে এনে ব্রহ্মাকে দেন। এর পরে বিষ্ণু উত্তর-পূর্বে এসে হয়গ্রীব রূপে শুয়ে পড়েন। মধু এবং কৈটভ ঘুরে এসে বিষ্ণুকে যুদ্ধ করতে বলে। সেই যুদ্ধে বিষ্ণু অসুর দুজনকে পরাস্ত করে প্রাণনাশ করেন।
আরেক মতে ভগবান বিষ্ণু ঔর্বঋষির তপস্যা ভঙ্গকারী জ্বরাসুর, হয়াসুর ইত্যাদি পাঁচজন অসুরকে বধ করে হয়গ্রীব মাধব নামের পর্বতে অবস্থান করে আছেন। কালিকা পুরাণ মতে, এই তীর্থস্থানের প্রতিষ্ঠাতা ঔর্বঋষি।।
দেবীভাগবত পুরাণেও এক আশ্চর্য কাহিনির সন্ধান মেলে। সূর্যের ছেলে রেবন্ত কোনো এক সময় উচ্চৈঃশ্রবা নামক ঘোড়ায় চড়ে বৈকুণ্ঠে বেড়াতে এসেছিলেন। উচ্চৈঃশ্রবা একে অশ্বরাজ, সে ও লক্ষ্মীর মতোই সমুদ্রমন্থনের সময় উদ্ভূত। ঘোড়াটিকে লক্ষ্মী নিজের ভাইয়ের মতো দেখতেন। তাই উচ্চৈঃশ্রবা বৈকুণ্ঠে আসতেই তিনি স্বামীকে ছেড়ে ঘোড়ার আদরযত্ন নিয়ে পড়লেন। ঘোড়ার পিঠে বসে থাকা রেবন্তকে দেখে অবাক হলেন নারায়ণও। তিনি লক্ষ্মীকে জিজ্ঞাসা করলেন, “এই ছেলেটি কে?” লক্ষ্মী তখন ঘোড়ার আপ্যায়নে ব্যস্ত। কয়েকবার জিজ্ঞাসা করেও কথার উত্তর না পেয়ে লক্ষ্মীর উপর বেজায় খাপ্পা হয়ে উঠলেন নারায়ণ। স্ত্রীকে অভিশাপ দিয়ে বসলেন, “ঘোড়া নিয়ে এত আদিখ্যেতা যখন, তখন মর্ত্যে মাদীঘোড়া হয়ে জন্মাও গে!” যতই হোক, নারায়ণ লক্ষ্মীর স্বামী; লক্ষ্মীও নারায়ণের স্ত্রী। অভিশাপ শুনে লক্ষ্মীর খুব কষ্ট হল। নারায়ণকে জিজ্ঞাসা করলেন, কীভাবে তিনি শাপমুক্ত হয়ে আবার বৈকুণ্ঠে ফিরতে পারবেন। নারায়ণ বললেন, মর্ত্যে গিয়ে লক্ষ্মীর নারায়ণ-তুল্য এক ছেলে হবে। তারপরই লক্ষ্মী বৈকুণ্ঠে ফিরতে পারবেন। এরপর যথারীতি মর্ত্যে মাদী ঘোড়া হয়ে জন্মালেন লক্ষ্মী। মর্ত্যে গিয়ে তিনি শিবের তপস্যা করলেন। তপস্যায় তুষ্ট হয়ে শিব বর দিতে এলে লক্ষ্মী বললেন, তার সন্তান যেন নারায়ণের ঔরসেই জন্মায়। শিবের পরামর্শে নারায়ণ হয়গ্রীব অবতার গ্রহণ করে ঘোটকীরূপিণী লক্ষ্মীকে বিয়ে করলেন। তাদের ছেলে হলে লক্ষ্মী শাপমুক্ত হয়ে বৈকুণ্ঠে ফিরে গেলেন।
অন‍্যমতে, ঋষি কশ‍্যপ ও দনুর পুত্র হয়গ্রীব আদ‍্যাশক্তি মহামায়ার বরে বলীয়ান হয়ে ইন্দ্রের অমরাবতী আক্রমণ করে। দেবীর বরে অন্য কোনো হয়গ্রীবই তাকে হত‍্যা করতে পারবে। তখন দেবতারা ভগবান বিষ্ণুর কাছে যান। ভগবান বিষ্ণু মধু -কৈটভের সাথে যুদ্ধ করে ক্লান্ত হয়ে ধনুকের উপর মাথা রেখে নিদ্রায় মগ্ন ছিলেন। তখন ব্রহ্মা ভম্রিদের আদেশ দেন ভগবান বিষ্ণুর ধনুকটির জ‍্যা কর্তন করার। পরিবর্তে, ভম্রিরা যজ্ঞের বেদির বাহিরে পরে থাকা আহুতি পাবে। তখন জ‍্যা কাটতেই ভগবান বিষ্ণুর মস্তক কেটে লবণ সাগরে পড়ল। দেবতারা তখন দেবী মহামায়ার স্তব করলে দেবী মহামায়া বলেন যে তার মায়াতেই এসব ঘটেছে। পূর্বে বিষ্ণু দেবী লক্ষ্মীর দিকে তাকিয়ে হাসলে দেবী লক্ষ্মী মনে করেন যে বিষ্ণু তার রূপকে অবহেলা করছেন। দেবী লক্ষ্মী তখন ভগবান বিষ্ণুকে অভিশাপ দিয়ে বসেন যে তার এই সুন্দর মস্তক কেটে যাবে। সে অভিশাপই সত‍্য হয়েছে। তখন তিনি ব্রহ্মাকে বিষ্ণুর মস্তকে হয় বা অশ্বের মস্তক লাগাতে বলেন। ব্রহ্মা তা-ই করলেন। তখন বিষ্ণুর নাম হয় হয়গ্রীব। ভগবান হয়গ্রীব তখন দানব হয়গ্রীবকে যুদ্ধে পরাস্ত করে তাকে হত‍্যা করেন। 
হয়গ্রীব ছিলেন মহাজ্ঞানী। তিনি মহর্ষি অগস্ত‍্যকে ললিতোপাখ‍্যান শ্রবণ করান।
নিম্ন কোহিস্তান জেলা

নিম্ন কোহিস্তান জেলা (, ) পাকিস্তানের খাইবার পাখতুনখোয়া প্রদেশের হাজারা বিভাগের একটি জেলা। নিম্ন কোহিস্তান জেলার প্রধান সদর দপ্তর বা রাজধানীর নাম হচ্ছে পাত্তন নামক শহর।
২০১৪ সালে, প্রাদেশিক সরকার কোহিস্তান জেলাকে উচ্চতর কোহিস্তান এবং নিম্ন কোহিস্তান জেলায় বিভক্ত করেছিল। সেই সময়ে, নিম্ন কোহিস্তানে ২টি তহসিল ছিল, পলস এবং পাত্তন নামে। ২০১৭ সালের ৩১ মে তারিখে, পলাসের তহসিলটি পৃথক জেলা হিসেবে গঠন করা হয় এবং কলাই-পলাস নামকরণ করা হয়।
নিম্ন কোহিস্তান জেলায় ২টি তহসিল রয়েছে।
ইরাকি শরণার্থী শিবির, পশ্চিম আজারবাইজান

ইরাকি শরণার্থী শিবির () ইরানের পশ্চিম আজারবাইজান প্রদেশে অবস্থিত একটি শরণার্থী শিবির। ২০০৬ সালের জরিপ অনুযায়ী ক্যাম্পটিতে ১২৭ জন ও ২৫ টি পরিবার বাস করে।
মনসেহরা জেলা

মনসেহরা জেলা (, ) পাকিস্তানের খাইবার পাখতুনখোয়া প্রদেশের হাজারা বিভাগের একটি জেলা। মনসেহরা জেলা ও শহরটির নামকরণ করেন মন সিং, যিনি মুগল সম্রাট আকবরের নেতৃস্থানীয় সেনানায়ক ছিলেন। জেলা ও কারাকোরাম মহাসড়কটি জেলার মধ্য দিয়ে অবস্থিত কাঘান উপত্যকাটি অবস্থিত হওয়ার কারণে জেলাটি একটি গুরুত্বপূর্ণ পর্যটক এলাকা হিসাবে বিবেচিত হয়েছে।
১৯৯৮ সালের আদমশুমারীর হিসাব অনুযায়ী মনসেহরা, বালাকোট ও ওঘী তহসিলের মোট জনসংখ্যা ছিল প্রায় ৯,৭৮,২০০ জন এর মত।
প্রধান ভাষা হচ্ছে হিন্দকো, ১৯৮২ সালের আদমশুমারির তথ্য অনুযায়ী মনসেরা তহসিলের ৭২% পরিবারের যোগাযোগের ভাষা ছিল, যার মধ্যে পশতু ছিল ১৪%। এছাড়াও মোটামুটিভাবে গুজরি ভাষা ব্যবহৃত হয়, বিশেষত কাঘান উপত্যকা অঞ্চলে। ওঘি তহসিলের দানি গ্রামের একটি ছোট সম্প্রদায়ও রয়েছে যারা বিপন্ন মানকিয়ালি ভাষায় কথা বলে। অনেকেই পাকিস্তানি ব্যবহৃত ইংরেজিতে লিখতে এবং কথা বলতে পারেন।
মনসেহরা জেলার আনুষ্ঠানিকভাবে ৫টি তহসিল নিয়ে গঠিত হয়েছে।
বামন

বামন (সংস্কৃত: वामन), এছাড়াও ত্রিবিক্রম, উরুক্রম, উপেন্দ্র, দধিবামন এবং বলিবন্ধন (বলিকে বন্ধন বা হত্যাকারী) নামে পরিচিত) হলেন হিন্দু দেবতা বিষ্ণুর দশাবতারের মধ্যে পঞ্চম অবতার এবং নৃসিংহের পর ত্রেতাযুগের প্রথম অবতার। 
সর্বপ্রথম বেদ থেকে উদ্ভুত বামন হলেন হিন্দু মহাকাব্য এবং পুরাণে সবচেয়ে বেশি আলেচিত চরিত্র যেখানে বামন, দৈত্যরাজ বলির কাছ থেকে ত্রিপাদ স্থানের বিনিময়ে তিন লোক বা "ত্রিলোক" পুনরুদ্ধার করেন। এতে ত্রিজগতে শান্তি প্রতিষ্ঠিত হয় তিনি আদিত্যদের মধ্যে সর্বকনিষ্ট এবং ঋষি কশ্যপ ও মাতা অদিতির পুত্র। বামন পুরাণ অষ্টাদশ হিন্দুপুরাণের অন্যতম এবং একটি গুরুত্বপূর্ণ হিন্দু ধর্মগ্রন্থ। এই পুরাণটি বিষ্ণুর বামন অবতারের নামে নিবেদিত এবং বামন অবতারের কাহিনি উক্ত হয়েছে।
ত্রেতাযুগে আবির্ভুত বিষ্ণুর প্রথম অবতার। দৈত্যরাজ বলিকে দমন করার জন্য বিষ্ণু বামনরূপে অবতীর্ণ হয়েছিলেন। পুরাণে বামনাবতার নামেও পরিচিত।
মৎস্য পুরাণের মতে− অসুরদের দ্বারা দেবতারা পরাজিত হয়ে আশ্রয়হীন হলে, দেবমাতা অদিতি পুনরায় শক্তিশালী পুত্রের জন্য বিষ্ণুর আরাধনা করেন। আরাধনায় সন্তুষ্ট হয়ে, বিষ্ণু তাঁকে জানান যে, তিনি (বিষ্ণু) কশ্যপের ঔরসে অদিতির গর্ভে জন্মগ্রহণের অঙ্গীকার করেন। এরপর যথাসময়ে অদিতির গর্ভে বিষ্ণুর আবির্ভাব হলে, অসুরেরা ক্রমে নিস্তেজ হয়ে পড়ে। যথাসময়ে বিষ্ণু বামন রূপে জন্মগ্রহণ করেন।
সেই সময়ের অসুর অধিপতি বলি একটি যজ্ঞের আয়োজন করলে, বামনরূপী বিষ্ণু উক্ত যজ্ঞানুষ্ঠানে গিয়ে ত্রিপাদ-ভূমি (তিন পা রাখার মতো ভূমি) প্রার্থনা করেন। বলি সম্মত হয়ে ভূমি দান করলে, বিষ্ণু তাঁর দেহবর্ধিত করে বিশাল আকার ধারণ করেন। বিষ্ণু স্বর্গে-মর্তে দুই পা রেখে নাভি থেকে তৃতীয় পা বের করেন। এই তৃতীয় পা কোথায় রাখবেন তা বলিকে জিজ্ঞাসা করলে, বলি তাঁর মাথা নত করে তৃতীয় পা রাখার অনুরোধ করেন। বিষ্ণু তৃতীয় পদ বলির মাথায় রাখার সাথে সাথে বলি বিষ্ণুর স্তব করতে থাকেন। এমন সময় প্রহ্লাদ এসে বলির বন্ধন মুক্তির জন্য অনুরোধ করলে, বিষ্ণু বলিকে মুক্তি দেন এবং বলি সত্য রক্ষার জন্য বহুকষ্ট স্বীকার করেছেন বলে, বিষ্ণু দেবতাদের দুষ্প্রাপ্য রসাতলকে তাঁর বাসের জন্য দান করেন।
এই পৌরাণিক কাহিনীর তাৎপর্যের দিকে আমাদের দৃষ্টি আকর্ষণ করেছেন যোগভক্তি মার্গের সিদ্ধ সাধক, লঘিমাসিদ্ধ মহাযোগী (The Levitating Saint) ভাদুড়ী মহাশয় - মহর্ষি নগেন্দ্রনাথ। তিনি এই পৌরাণিক কাহিনী বিশ্লেষণ করে নির্দেশ করেছেন এর তাৎপর্য:
বঙ্গ সতী প্রবিধান (আইন), ১৮২৯

 
ইস্ট ইন্ডিয়া কোম্পানির শাসনের অধীনে গভর্নর জেনারেল লর্ড উইলিয়ম বেন্টিঙ্ক কর্তৃক ভারতের বঙ্গ সতী প্রবিধান, বা প্রবিধান XVII, যা ভারতের সমস্ত বিচার বিভাগে সতী অথবা সৌত্তি অভ্যাস বেআইনি এবং আইন মোতাবেক শাস্তিযোগ্য অপরাধ।
সতী বানানোর অভ্যাস, অথবা হিন্দু বিধবাদের জীবন্ত দাহ কিংবা কবর দেওয়া ফৌজদারি বিচারালয় দ্বারা ঘোষিত বেআইনি, এবং শাস্তিযোগ্য অপরাধ; ৪ ডিসেম্বর ১৮২৯ যে আইন পাস করেছেন গভর্নর জেনারেল ইন কাউন্সিল; অনুরূপ তারিখগুলো ছিল: ১২৩৬ বঙ্গাব্দের ২০ অগ্রহায়ণ; ১২৩৭ ফসলির ২৩ অগ্রহায়ণ; ১২৩৭ বিলায়েতির ২১ অগ্রহায়ণ; ১৮৮৬ সমবাতের ৮ অগ্রহয়ণ; এবং ১২৪৫ হিজরির ৬ জামাদি-উস-সানি।
I. সতীর রীতি, অথবা হিন্দু বিধবাদের জীবন্ত দাহ করা কিংবা কবর দেওয়া, হল মানুষের প্রকৃতিগত অনুভূতির বিরুদ্ধে বিদ্রোহ; হিন্দু ধর্মাবলম্বীদের দ্বারা এই প্রক্রিয়া কোথাও অত্যাবশ্যক কর্তব্য হিসেবে কার্যকর করা যাবেনা; অপরপক্ষে, বারংবার প্ররোচিত করে খুব বিশেষভাবে ও সম্ভাব্যভাবে বিধবার জীবনের স্বচ্ছতা এবং অবসরের ধারণা প্রতিষ্ঠিত করা হোত, এবং সারা ভারতে এক বিরাট সংখ্যাধিক জনগণ এই রীতি গ্রহণ কিংবা পালন করেনি: ব্যাপক ভিত্তিতে কিছু জেলায় এই প্রথার অস্তিত্বই নেই: যেসব জায়গায় এই কুখ্যাত প্রথা বারবার সংঘটিত হয় সেখানে একটা নৃসংশ কাজ হিসেবে স্বয়ং হিন্দুদের কাছেও এটা বেদনাদয়ক, এবং তাদের চোখেও বেআইনি ও দুষ্ট। এখনো পর্যন্ত গৃহীত পদক্ষেপ অনুযায়ী এই কাজকে নিরুৎসাহিত এবং প্রতিরোধ করতে সফল হয়নি, এবং গভর্নর জেনারেল ইন কাউন্সিল এব্যাপারে গভীরভাবে প্রভাবিত হয়েছিল যে, এই প্রথাকে পুরোপুরি রদ না-করে শুধুমাত্র নির্যাতনকারীদের দোষী সাব্যস্ত করে একে আটকানো যাবেনা। ভারতে ব্রিটিশ সরকারের খুব গুরুত্বপূর্ণ প্রথম এবং প্রধান শাসন নীতির ধারা অনুযায়ী গভর্নর জেনারেল ইন কাউন্সিল বিবেচনায় কাজ করে যাবে, তা থেকে পিছিয়ে আসবেনা; যতক্ষণ পর্যন্ত না সকল শ্রেণির জনগণ যাতে ন্যায় এবং মানবতার প্রধানতম নিয়মের লঙ্ঘন না-করে তাদের ধর্মীয় রীতিনীতিগুলো ঠিকমতো ধারায় প্রতিপালিত করতে পারে; আইন মেনে সেগুলো অধিকার হিসেবে প্রতিষ্ঠিত হবে, যা ফোর্ট উইলিয়ামের সভাপতিত্বের অধীনে সারা ক্ষেত্রে ঘোষণার সময় থেকে অবিলম্বে এতাবৎ কার্যকরভাবে বলবৎ হল।
II. সতীর রীতি, অথবা হিন্দু বিধবাদের জীবন্ত দাহ করা কিংবা কবর দেওয়া, হল এতাবৎ বেআইনি ঘোষিত, এবং ফৌজদারি বিচারালয় দ্বারা শাস্তিযোগ্য।
ঘাঘর বুড়ি

ঘাঘর বুড়ি হলেন বাংলার লৌকিক দেবতা। আসানসোল শহরের উত্তরে ক্লেদবাহী শীর্ণকায় নুনীয়া নদীর তীরে অধিষ্টিতা রাঢ় বাংলার জাগ্রত দেবী মা শ্রীশ্রী ঘাঘর বুড়ি। ঘাঘর শব্দের অর্থ হল – ঝাঁজ বাদ্য ও ঘুঙুর। অনেকে তাকে ষষ্ঠ‌ীর আরেক রুপ ও বলেন।
মা ঘাগরবুড়ির আদেশে মন্দির প্রতিষ্ঠা হয় ১৬২০ সালে। ৬২০ সালের ১লা মাঘকে স্মরণ করে প্রতি বছর মন্দিরের সামনের মাঠে বসে ঘাগরবুড়ি চণ্ডীমাতার মেলা।
প্রমাণ্য তথ্য থেকে জানা যায় বহু প্রাচীন কাল থেকে অনাচ্ছাদিত মন্দিরে, গাছ তলায় পূজা হয়ে আসছে মা ঘাঘর বুড়ির। ইনি দেবী শ্রীশ্রী চন্ডী। কোন মূর্তি নেই। শুধু তিনটি শীলা রয়েছে। পুরানে দেব-দেবীর বিভিন্ন পূজা পদ্ধতির উল্লেখ আছে- তার মধ্যে নৃত্য গীত-বাদ্য সহকারে বহু দেবীর পূজার প্রচলন ছিল। রাস পূর্ণিমায় এখানে হোম যজ্ঞ করা হয়।
মন্দির সংলগ্ন এলাকাটি আদিবাসী অধ্যুষিত।
শ্যামলী সিনেমা হল

শ্যামলী সিনেমা হল বাংলাদেশের রাজধানী ঢাকার মিরপুর থানার শ্যামলীতে অবস্থিত একটি চলচ্চিত্র প্রেক্ষাগৃহ। মূলত এই প্রেক্ষাগৃহের নামানুসারেই এলাকাটির নামকরণ করা হয়েছে "শ্যামলী"।
এম এ গাফফার ১৯৭৬ সালের ২৬ মার্চ শ্যামলী সিনেমা হল চালু করেন। এর আসন সংখ্যা ছিল ১৩০০। শ্যামলীতে প্রদর্শিত প্রথম চলচ্চিত্রটি ছিল জাল থেকে জ্বালা। ২০০৭ সালে শ্যামলী সিনেমা হলের পুরোনো ভবনটি ভেঙে শ্যামলী স্কয়ার মার্কেট কমপ্লেক্স নির্মাণকাজ শুরু হয়। ফলে ঐ বছরের ৩১ আগস্ট শ্যামলী সিনেমা বন্ধ হয়ে যায়। পরবর্তীতে এম এ গাফফারের পাঁচ ছেলের উদ্যোগে ২০১৪ সালের ১৪ এপ্রিল শ্যামলী স্কয়ার কমপ্লেক্সের এক অংশে নতুন রূপে শ্যামলী সিনেমা হল চালু হয়। সিনেমা হলটিতে আধুনিক সুযোগ সুবিধা যোগ করা হয় এবং আসন সংখ্যা কমিয়ে ৩০৬টিতে নিয়ে আসা হয়।
তোরবাতে জাম শরণার্থী শিবির

তোরবাতে জাম শরণার্থী শিবির পূর্ব ইরানে অবস্থিত একটি শরণার্থী শিবির। রিফিউজি ক্যাম্পটি ১৯৯৮ সালে প্রতিষ্ঠিত হয়।
ক্যাম্পটি ১০০ হেক্টর জমির উপর অবস্থিত। ২০০৮ সালের হিসাবানুযায়ী, ক্যাম্পটিতে প্রায় ৫,০০০ জন আফগান শরণার্থী বাস করেন। ক্যাম্পটিতে অনেকগুলো পাকা দালান, স্কুল, ক্লিনিকসহ একটি মসজিদ আছে।
২০০৮ সালে তৎকালীন জাতিসংঘ শরণার্থীবিষয়ক হাইকমিশনার আন্তোনিও গুতেরেস ক্যাম্পটিকে 'ইরানের সেরা শরণার্থী শিবির' বলে অভিহিত করেন।
আফগান শরণার্থী শিবির, সাভেহ

আফগান শরণার্থী শিবির, সাভেহ (ফার্সি:اردوگاه افغاني) ইরানের মারকাজি প্রদেশে অবস্থিত একটি শরণার্থী শিবির। এই রিফিউজি ক্যাম্পে আফগানিস্তান থেকে আগত শরণার্থীরা বাস করেন। ২০০৬ সালের হিসাবানুযায়ী, ক্যাম্পটিতে ৩,৭২৭ জন আফগান শরণার্থী ও ৬৪৯টি পরিবার বাস করে।
ফুলতলা মোহাম্মাদিয়া আলিম মাদ্রাসা

ফুলতলা মোহাম্মাদিয়া আলিম মাদ্রাসা বরগুনা জেলার বেতাগী উপজেলার ১ নং বিবিচিনি ইউনিয়নের ফুলতলা গ্রামে অবস্থিত একটি মাদ্রাসা। ১৯৮৪ সালে আলহাজ্ব মো:খলিলুর রহমান বিশ্বাস মাদরাসাটি প্রতিষ্ঠিত হয়েছে। প্রতিষ্ঠানটিতে ইবতেদায়ী, দাখিল ও আলিম শ্রেণীতে পাঠদান চালু আছে যা বাংলাদেশ মাদ্রাসা শিক্ষা বোর্ডের অধিভুক্ত।
১৯৭৬ সালে ফুলতলা ফোরকানিয়া মাদ্রাসা নামে এর কার্যক্রম শুরু হয়। ১৯৮৬ সালে মাদরাসাটি দাখিল ও ১৯৯৪ সালে আলিম পর্যায়ে উন্নীত হয়। ১ জানুয়ারী ১৯৮৬ সালে দাখিল এবং ১ জুলাই ১৯৯৫ সালে আলিম এর অনুমোদন লাভ করে এই প্রতিষ্ঠানটি।
এই প্রতিষ্ঠানটি সর্বোমোট ১৬৬ শতক জমির উপর প্রতিষ্ঠিত। এর ৪টি নিজস্ব ভবন রয়েছে। এর,
শ্রেণি কক্ষ ১৪ টি, অফিস কক্ষ ২ টি, শিক্ষক মিলনায়তন ১ টি, গ্রন্থাগার ১টি, কম্পিউটার কক্ষ ১ টি এবং ছাত্র-ছাত্রীদের জন্য ২ টি পৃথক কমন রুম আছে।
থার্মিস্টর

থার্মিস্টর (Thermistor) এমন একধরনের রেজিস্টর, যেটির রেজিস্ট্যান্স নির্ভর করে তাপমাত্রার উপর। মূলত এটিকে তাপমাত্রা সেন্সর হিসেবে ব্যবহার করা হয়। এটি তাপমাত্রা সংবেদনশীল পদার্থ দ্বারা তৈরি করা হয়। থার্মিস্টর সাধারণত -৫৫ ডিগ্রি সেলসিয়াস থেকে +২০০ ডিগ্রি সেলসিয়াস তাপমাত্রায় কাজ করে। 
এটি দুই প্রকারের হয়ে থাকে। 
তাপমাত্রা বৃদ্ধি পেলে যে থার্মিস্টরের রেজিস্ট্যান্স বৃদ্ধি পায়, তাকে ধনাত্মক তাপমাত্রা গুনাঙ্ক থার্মিস্টর বলে।
তাপমাত্রা বৃদ্ধি পেলে যে থার্মিস্টরের রেজিস্ট্যান্স কমে যায়, তাকে ঋণাত্মক তাপমাত্রা গুনাঙ্ক থার্মিস্টর বলে।
প্রথম এনটিসি থার্মিস্টর আবিষ্কৃত হয়েছিল মাইকেল ফ্যারাডে কর্তৃক ১৮৩৩ সালে, যিনি সিলভার সালফাইডের অর্ধপরিবাহী আচরণ সম্পর্কে কাজ করেছেন। ফ্যারাডে অবহিত করেন যে, তাপমাত্রা বৃদ্ধির ফলে সিলভার সালফাইডের রোধকতা নাটকীয়ভাবে কমছে।(এটি অর্ধপরিবাহী উপাদানের প্রথম নথিভুক্ত পর্যবেক্ষণ ছিল।)
প্রথম দিকে থার্মিস্টর উৎপাদন করা কঠিন ছিল এবং ব্যবহারক্ষেত্রের জন্য প্রযুক্তি সীমিত ছিল। ফলে ১৯৩০-এর দশক পর্যন্ত থার্মিস্টরের বাণিজ্যিক উৎপাদন শুরু হয় নি। বাণিজ্যিকভাবে দৃশ্যমান থার্মিস্টর আবিষ্কৃত হয়েছিল স্যামুয়েল রুবেন কর্তৃক ১৯৩০ সালে।
থার্মিস্টর শব্দটি থার্মো এবং রেজিস্টর এর সমন্বয়ে গঠিত।
আলুব মহাদেব মন্দির

আলুব মহাদেব মন্দির হল ভারতের কেরল রাজ্যের এরনাকুলম জেলায় পেরিয়ার নদের তীরে আলুব মনপ্পুরমের অবস্থিত একটি প্রাচীন হিন্দু মন্দির। এই মন্দিরের প্রধান উপাস্য দেবতা হলেন শিব। কিংবদন্তি অনুযায়ী, এই মন্দিরে দেবপ্রতিষ্ঠা করেছিলেন ঋষি পরশুরাম। এটি কেরলের ১০৮ শিব মন্দিরের অন্যতম।
মনের জ্বালা

মনের জালা হচ্ছে ২০১১ সালে মুক্তিপ্রাপ্ত বাংলাদেশী মারপিট-প্রণয়ধর্মী চলচ্চিত্র। চলচ্চিত্রটি পরিচালনা করেছেন মালেক আফসারী ও প্রযোজনা করেছেন হার্টবিট প্রোডাকশন। চলচ্চিত্রটিতে প্রধান ভূমিকা অভিনয় করেছেন বাংলাদেশী সুপারস্টার শাকিব খান ও অপু বিশ্বাস। এটি ২০১১ সালে মুক্তিপ্রাপ্ত শাকিব খানের প্রথম চলচ্চিত্র। এটি মনের জ্বালা - মোস্ট ওয়ান্টেড নামে আন্তর্জাতিক বাজারে মুক্তি দেওয়া হয়।
তরঘার জেলা

তরঘার জেলা (, ), ইংরেজি কালো পর্বত পূর্বে কালা ঢাকা হিসাবে পরিচিত ছিল; পাকিস্তানের খাইবার পাখতুনখোয়া প্রদেশের হাজারা বিভাগের একটি ক্ষুদ্রতম জেলা। এটি ইসলামী প্রজাতন্ত্র পাকিস্তানের সংবিধানের অনুচ্ছেদের ২৪৬ এর অধীনে ২০১১ সালে মনসেরা জেলা থেকে সরকারীভাবে আলাদা জেলা করা হয়েছিল। ১৯৯৮ সালের আদমশুমারীর হিসাব অনুযায়ী, কালা ঢাকার নামে পরিচিত মনসেরা উপবিভাগটি জনসংখ্যা ছিল প্রায় ১,৭৪,৭০০ জন, যার মধ্যে থেকে প্রায় ৯৬% ছিল পশতু ভাষাভাষী।
তরঘার খাইবার পাখতুনখোয়া জেলার একটি জেলা। এটি ৪৯৪ বর্গ কিমি (২৫,৮১২৫ একর) এলাকা জুড়ে অবস্থান করছে এবং ২টি তহসিল বিভক্ত, যেখানে ১৬টি ইউনিয়ন পরিষদ রয়েছে।
উচ্চ কোহিস্তান জেলা

উচ্চ কোহিস্তান জেলা (, ) পাকিস্তানের খাইবার পাখতুনখোয়া প্রদেশের হাজারা বিভাগে অবস্থিত একটি অন্যতম জেলা।
২০১৪ সালে, পাকিস্তান সরকার কোহিস্থান জেলাকে দুই জেলায় ভাগ করেন, একটি উচ্চতর কোহিস্তান এবং অপরটি নিম্ন কোহিস্তান।
২০১৭ সালের জনসংখ্যার আদমশুমারীর হিসাব অনুযায়ী, উচ্চতর কোহিস্থান জেলার মোট জনসংখ্যা ছিল প্রায় ৩০৬,৩৩৭ জন। যার মধ্যে দাসসুর জনসংখ্যা ছিল ২২২,২৮২ এবং কান্দিয়ার জনসংখ্যা ছিল ৮৪,০৫৫ জন। জেলাটি জনসংখ্যার প্রায় ১০০% গ্রামীণ বসবাসকারী। ২০১৭ সালের আদমশুমারি অনুযায়ী, জেলাটির মোট ঘরবাড়ির সংখ্যা ছিল ৩৯,৮৪৯ টি।
ইরানে হিন্দুধর্ম

ঊনবিংশ শতাব্দীতে ইরানের বন্দর আব্বাসে একটি হিন্দু মন্দিরের দেখা পাওয়া গিয়েছিল এবং ঐ শতাব্দীতেই জাহেদান শহরে ভারতীয় বণিকগণ একটি হিন্দু মন্দির স্থাপন করেন। ইরানে হিন্দুরা দেশটির মোট জনসংখ্যার ০.১% এরও কম।
১৯৭৬ সালে অভয়চরণারবিন্দ ভক্তিবেদান্ত স্বামী প্রভুপাদ দেশটির রাজধানী তেহরান সফর করেন। ১৯৭৭ সাল থেকে দেশটিতে ইসকন একটি নিরামিষ রেস্তোরাঁ চালায়।
ইরানি গৌড়ীয় বৈষ্ণবদেরকে শরণার্থী পরিসংখ্যান দেওয়া হল
হঙ্গু জেলা

হঙ্গু জেলা (, ) পাকিস্তানের খাইবার পাখতুনখোয়া প্রদেশের কোহাত বিভাগের একটি জেলা। জেলাটি তার নাম হঙ্গু শহরের নাম থেকে নেওয়া হয়েছে, যেটি প্রশাসনিক কেন্দ্র হিসেবে পরিচালিত হয়। হঙ্গু নামটি কখনও কখনও মিরানজাই উপত্যকায় ব্যবহার করা যেতে পারে, যেটি সামানা অঞ্চলের সীমানা বরাবর আংশিকভাবে জেলার অভ্যন্তরে অবস্থিত।
১৯৯৮ সালের আদমশুমারীর হিসাব অনুযায়ী, জেলাটির মোট জনসংখ্যা ছিল প্রায় ৩,১৫,০০০ জন এর মত। প্রধান প্রথম ভাষা বা মাতৃভাষা হচ্ছে পশতু, যেটি জনসংখ্যার প্রায় ৯৮.৮% মানুষ ব্যবহার করে থাকেন।
হঙ্গু জেলা ২টি তহসিল নিয়ে গঠিত হয়েছে:
সাঈদ এস্কান্দার

সাঈদ এস্কান্দার (১৩ জানুয়ারী ১৯৫৩ - ২৩ সেপ্টেম্বর ২০১২) ছিলেন একজন বাংলাদেশী রাজনীতিবিদ। তিনি বাংলাদেশ জাতীয়তাবাদী দল–বিএনপির রাজনীতিবিদ এবং ফেনী-১ আসনের সাবেক সংসদ সদস্য। তিনি বিএনপির প্রতিষ্ঠাতা শহীদ রাষ্ট্রপতি জিয়াউর রহমানের শ্যালক এবং বাংলাদেশের সাবেক প্রধানমন্ত্রী বেগম খালেদা জিয়ার ছোট ভাই।
সাঈদ এস্কান্দার ১৩ জানুয়ারি ১৯৫৩ সালের দিনাজপুরে জন্মগ্রহণ করেন। বাবা জনাব ইস্কান্দর মজুমদার এবং মা বেগম তৈয়বা মজুমদার। আদি পৈতৃকনিবাস ফেনী জেলার ফুলগাজী উপজেলার শ্রীপুর গ্রামের মজুমদার বাড়ী। তিনি ১৯৬৯ সালে বিপ্লবী ছাত্র ইউনিয়নের দিনাজপুর জেলার সাধারণ সম্পাদক ছিলেন। পরে তিনি একই সংগঠনের কেন্দ্রীয় কমিটির সহ-সভাপতিও হন।
তিনি ১৯৭৪ সালে বাংলাদেশ সেনাবাহিনীতে যোগ দেন। ইঞ্জিনিয়ারিং কোরের এই কর্মকর্তা মেজর পদ থেকে ১৯৮২ সালে সেনাবাহিনী থেকে অবসর গ্রহণ করেন। তিনি বাংলাদেশ জাতীয়তাবাদী দলে যোগ দেন এবং ফেনী -১ থেকে সংসদে নির্বাচিত হন। তিনি ইসলামিক টেলিভিশনের প্রতিষ্ঠাতা চেয়ারম্যান ছিলেন।
২৩ সেপ্টেম্বর ২০১২ সালে ফুসফুসের ক্যান্সারে যুক্তরাষ্ট্রের নিউইয়র্কে তিনি মারা যান। তাকে বনানী সামরিক কবরস্থানে দাফন করা হয়।
কারাক জেলা

কারাক জেলা (, ) পাকিস্তানের খাইবার পাখতুনখোয়া প্রদেশের কোহাত বিভাগের একটি জেলা। ভৌগোলিক অবস্থান অনুযায়ী জেলাটির দক্ষিণে কোহাত জেলা এবং পেশোয়ার ও করাচির মধ্যবর্তী প্রধান সিন্ধু মহাসড়কের বন্নু ও লাক্কি মারওয়াত জেলার উত্তর দিকে অবস্থিত। এটি প্রাদেশিক রাজধানী পেশোয়ার থেকে প্রায় ১২৩ কিলোমিটার দূরত্বে অবস্থিত। ১৯৮২ সালে এটি একটি জেলা হিসেবে মর্যাদা লাভ করে, এর আগে এটি কোহাত জেলার একটি অংশ ছিল। ১৯৯৮ সালের আদমশুমারীর হিসাব অনুসারে, জেলাটির মোট জনসংখ্যা ছিল প্রায় ৪,৩১,০০০ জন। এখানকার মানুষের প্রধান ভাষা হচ্ছে পশতু, যেটি জনসংখ্যার প্রায় ৯৯.৭% মানুষ মাতৃভাষা হিসেবে ব্যবহার করে থাকেন।
২০১৭ সালের আদমশুমারীর হিসাব অনুযায়ী কারাক জেলার জনসংখ্যা ছিল প্রায় ৭০৬,২৯৯ জন এর মত। 
কারাক জেলা প্রশাসনিকভাবে ৩টি তহসিল নিয়ে গঠিত হয়েছে।
কোহাত জেলা

কোহাত জেলা (, ) পাকিস্তানের খাইবার পাখতুনখোয়া প্রদেশের কোহাত বিভাগে অবস্থিত একটি অন্যতম জেলা। কোহাত শহর হচ্ছে জেলাটির প্রধান রাজধানী শহর বা সদর দপ্তর।
জেলাটির প্রধান ভাষা হচ্ছে পশতু, যেখানে জনসংখ্যার প্রায় ৭৫% মানুষ ভাষাটি ব্যবহার করে থাকেন এবং বাকী ২০% হিন্দকো ভাষায় কথা বলে থাকেন। এই জেলার হিন্দকো উপভাষা হিসেবে কোহাতি ব্যবহার করে থাকে। এটি কোহাতের শহর এবং সিন্ধু নদীর কুশলগড়ে সড়কের পাশ্ববর্তী পূর্ব দিকে চলমান গ্রামগুলির মধ্যে সীমাবদ্ধ রয়েছে। এছাড়াও উর্দু (০.৮%) এবং পাঞ্জাবি (৪%) এর স্থানীয় ভাষা ব্যবহার করে থাকে।
কোহাত জেলা দুটি তহসিল নিয়ে গঠিত হয়েছে:
দক্ষিণ সুদানে ইসলাম

২০১১ সালে স্বাধীনতা লাভ করে দক্ষিণ সুদান। ইসলাম ধর্মাবলম্বীরা দক্ষিণ সুদানে সংখ্যালঘু সম্প্রদায়। ২০১১ সালে সুদান থেকে পৃথক হবার জন্য আয়োজিত গণভোটকে স্বাগত জানিয়েছিলেন দেশটির মুসলমানরা।
১৯৫৬ সালে পরিচালিত এক জরিপ অনুযায়ী, দেশটির ভূখণ্ডে বসবাসকারী অধিকাংশ মানুষই খ্রিষ্টান অথবা উপজাতীয় ধর্মবিশ্বাসে বিশ্বাসী ছিলেন, ১৮% মানুষ ছিলেন মুসলিম। কিন্তু ব্যাপক মিশনারী তৎপরতা ও গৃহযুদ্ধের ফলে মুসলিমদের আনুপাতিক হার কমে যায়৷ পাশাপাশি ২০১১ সালে স্বাধীনতার সময় অনেক মুসলিম সুদানে চলে আসেন৷ 
২০১২ সালে পিউ রিসার্চ সেন্টার কর্তৃক পরিচালিত এক জরিপ অনুসারে, ২০১০ সালে দেশটির ভূখণ্ডে বসবাসকারী মুসলমানের সংখ্যা প্রায় ৬১০,০০০, যা দক্ষিণ সুদানের মোট জনসংখ্যার ৬.২%।
কুররাম জেলা

কুররাম জেলা (, ) পাকিস্তানের খাইবার পাখতুনখোয়া প্রদেশের কোহাত বিভাগের একটি জেলা। ভৌগোলিকভাবে, পাকিস্তানের উত্তর-পশ্চিম অঞ্চলের কুররাম উপত্যকায় অবস্থিত। অধিকাংশ জনসংখ্যা পশতুন সম্প্রদায়ের এবং প্রধান ধর্ম ইসলাম (শিয়া ও সুন্নি)। কুররাম এজেন্সিতে বসবাসকারী প্রধান উপজাতিদের মধ্যে রয়েছে: তুরি, বঙ্গশ, মামোজাই, মুকবাল, ওরাকজাই, জাজাই (জাজি), মঙ্গল, গিলজাই এবং পারা চামকানি।
কুররাম জেলাটিতে বর্তমানে ৩টি তেহসিল নিয়ে গঠিত হয়েছে।
টার্মিনেটর: ডার্ক ফেইট

টার্মিনেটর : ডার্ক ফেইট ২০১৮ সালের সায়েন্স ফিকশন ধর্মী চলচ্চিত্র, যেটি পরিচালনা করেছেন টিম মিলার,চিত্রনাট্য লিখেছেন ডেভিড এস. গয়ের এবং পরিচালনা করেছেন জেমস ক্যামেরন,ডেভিড এলিসন,ডানা গোল্ডবার্গ ও
ডন গ্রাঙ্গার । চলচ্চিত্রটি "টার্মিনেটর" ফ্র‍্যাঞ্চাইজির ষষ্ঠ কিস্তি।
২০১৭ সালে 'স্কাইড্যান্স মিডিয়া' সংবাদ প্রকাশ করে যে, টিম মিলার "টার্মিনেটর" ফ্র‍্যাঞ্চাইজির নতুন চলচ্চিত্র পরিচালনা করবেন। ডেভিড এস. গয়ের, জাস্টিন রোজসহ অন্যান্য ব্যক্তিরা জেমস ক্যামেরন ও টিম মিলারের তত্ত্বাবধায়নে চলচ্চিত্রটির স্ক্রিপ্ট লেখা শুরু করেন। ২০১৮ এর জানুয়ারিরে রটেন টম্যাটোস প্রতিবেদন প্রকাশ করে যে, চলচ্চিত্রটির খসড়া পাণ্ডুলিপি লেখা শেষ হয়ে গিয়েছে। ২০১৮ সালের ৮ মার্চ ম্যাকেঞ্জি ডেভিস চলচ্চিত্রটিতে অভিনয়ের জন্য চুক্তিবদ্ধ হন।
তাঁর আগে, ২০১৭ এর মে মাসে আর্নল্ড শোয়ার্জনেগার চলচ্চিত্রটিতে অভিনয়ের জন্য চুক্তিবদ্ধ হন। একই বছরের সেপ্টেম্বরে চলচ্চিত্রটির অভিনয়শিল্পী হিসেবে নাম যুক্ত হয় লিন্ডা হ্যামিল্টনের।
এরপর ২০১৮ এর এপ্রিলে চলচ্চিত্রে অভিনয়ের জন্য যুক্ত হন ম্যাকেনজি ডেভিস, ডিয়েগো বনেটা,গ্যাব্রিয়েল লুনা, জুড কুলি, ব্রেট অ্যাজার ও নাটালিয়া রেইস।
চলচ্চিত্রটির চিত্রগ্রহণ ২০১৮ এর মার্চে শুরু হবার কথা থাকলেও ২০১৮ সালের জুন মাসের চার তারিখে। চলচ্চিত্রটির প্রথম চিত্রগ্রহণ শুরু হয় স্পেনে এবং তখন চলচ্চিত্রটির নাম ছিল "টার্মিনেটর ৬: ফোনিক্স"। এরপর, চলচ্চিত্রটির চিত্রগ্রহণ সম্পন্ন হয় হাঙ্গেরির রাজধানী বুদাপেস্টে। 
২০১৮ এর জুলাই মাসের ৩০ তারিখে আর্নল্ড শোয়ার্জনেগার তার চরিত্রের শুটিং বুদাপেস্টে শুরু করেন। অতঃপর চলচ্চিত্র টিম শুটিং-এর জন্য যুক্তরাষ্ট্রে চলে যায়। আর্নল্ড শোয়ার্জনেগার অভিনীত মূল চরিত্রের চিত্রগ্রহণ ২০১৮ সালের ২৮ অক্টোবর সম্পন্ন হয়। চলচ্চিত্রটির চিত্রগ্রহণ শেষ হয় নভেম্বর মাসের শুরুর দিকে।
২০১৯ সালের ফেব্রুয়ারিতে জেমস ক্যামেরনের একটি সাক্ষাৎকার থেকে জানা যায়, চলচ্চিত্রটির নাম "টার্মিনেটর ৬:ফোনিক্স" পরিবর্তন করে "টার্মিনেটর: ডার্ক ফেইট" রাখা হয়েছিল। চলচ্চিত্রটি এই নামে ২০১৯ সালের ৩১ অক্টোবর ও ১ নভেম্বর যথাক্রমে যুক্তরাজ্য ও যুক্তরাষ্ট্রে মুক্তি পাবার কথা রয়েছে।
ওরাকজাই জেলা

ওরাকজাই জেলা (, ) পাকিস্তানের খাইবার পাখতুনখোয়া প্রদেশের কোহাত বিভাগের একটি জেলা। ২০১৮ সাল পর্যন্ত, এটি কেন্দ্রীয়ভাবে প্রশাসিত উপজাতীয় অঞ্চলের একটি সংস্থা ছিল। খাইবার পাখতুনখোয়া প্রদেশের ফাতার মাধ্যমে এটি একটি জেলা হিসেবে মর্যাদা পায়। ১৯৭৩ সালের আগ পর্যন্ত, এটি এফআর কোহাতের একটি অন্যতম অংশ ছিল।
ওরাকজাই জেলা বর্তমানে ৪টি তহসিলে নিয়ে গঠিত হয়েছে:
বাজৌর জেলা

বাজৌর জেলা (, ) পাকিস্তানের খাইবার পাখতুনখোয়া প্রদেশের মালকান্দ বিভাগের একটি জেলা। ২০১৮ সাল পর্যন্ত, এটি কেন্দ্রীয়ভাবে প্রশাসিত উপজাতীয় অঞ্চলগুলির একটি সংস্থা ছিল, যেখানে খাইবার পাখতুনখোয়ার এফএটিএ এটিকে একত্রিত করে একটি জেলা হিসেবে গঠন করে। ২০১৭ সালের আদমশুমারীর হিসাব অনুসারে, জেলাটির জনসংখ্যা ছিল প্রায় ১,০৯৩,৬৮৪ জন এর মত। এটির সীমানা আফগানিস্তানের কুনার প্রদেশ থেকে ৫২ কিমি দুরত্বে অবস্থিত। এজেন্সি প্রশাসনের সদর দপ্তর বা রাজধানী খার শহরে অবস্থিত।
বাজৌর জেলা বর্তমানে ৭টি তহসিল নিয়ে গঠিত হয়েছে:
মাদানি চত্বর

মাদানি চত্বর (সিলেটী: ), "মাদানি স্কয়ার" বা "মাদানি পয়েন্ট" নামেও পরিচিত, সিলেটের নয়াসড়ক রোডে নির্মিত একটি স্মৃতিস্তম্ভ যা সিলেটে হুসাইন আহমদ মাদানির দাওয়াতের অবদান স্মরণে নির্মিত হয়েছে। "নয়াসড়ক পয়েন্টের" নামকে প্রতিস্থাপিত করে ১৮ই ফেব্রুয়ারি ২০১৯ সালে এটির নির্মাণকাজ সম্পন্ন ও উন্মুক্ত করা হয়।
২০১৭ সালের আগস্টের প্রথম দিকে, সিলেট সিটি করপোরেশনের মেয়র, আরিফুল হক চৌধুরী "নয়াসড়ক পয়েন্টে" একটি স্মৃতিস্তম্ভ নির্মাণের পরিকল্পনার কথা ব্যক্ত করেছিলেন এবং হুসাইন আহমদ মাদানির নামে এটির নামকরণের কথা বলেন। "নয়াসড়ক জামে মসজিদের" বিপরীত পয়েন্টে অবস্থিত হওয়ায়- যেখানে একটি মসজিদ রয়েছে যেটিতে তিনি ১৯২২ সালে ইসলাম ধর্ম সম্পর্কে স্থানীয় সম্প্রদায়কে দীক্ষিত করেছিলেন। উদ্বোধনী অনুষ্ঠানের সময় মাদানির ছেলে, আসজাদ মাদানিও উপস্থিত ছিলেন।
কাঠামোটিতে চারটি স্তম্ভ রয়েছে, যা মিহরাবের মতো ডিজাইন করা হয়েছে, যেটি আকৃতিতে গোলাকার হয়ে বৃদ্ধি পেয়েছে। সবচেয়ে লম্বাটির উপর একটা বর্গাকার ব্লক আছে যেখানে আরবী শব্দ "আল্লাহু" লেখা রয়েছে। তাছাড়াও "চত্বরটিতে" লাইট রয়েছে যা রাতের বেলা জ্বলে ওঠে।
জন স্টালবার্গ জুনিয়র

জন স্টালবার্গ জুনিয়র একজন চিত্রনাট্যকার ও চলচ্চিত্র পরিচালক।
২০০৫ সালে স্বল্পদৈঘ্য চলচ্চিত্র "মি. ড্রামাটিক" পরিচালনা করেন তিনি।তার পূর্ণদৈর্ঘ্য চলচ্চিত্র পরিচালনায় অভিষেক ঘটে হাস্যরসাত্মক চলচ্চিত্র "হাইস্কুল" পরিচালনার মাধ্যমে, যা ২০১০ সালে মুক্তি পেয়েছিল। "হাইস্কুল" চলচ্চিত্রটির প্রিমিয়ার হয়েছিল সুদানি চলচ্চিত্র উৎসবে এবং অ্যাঙ্কর বে এন্টারটেইনমেন্টের ব্যানারে ২০১২ সালের জুন মাসের ১ তারিখে প্রেক্ষাগৃহে মুক্তি পেয়েছিল। তিনি এখন ক্রিপ্টো নামবিশিষ্ট একটি চলচ্চিত্র পরিচালনার সাথে যুক্ত আছেন, যা অদূর ভবিষ্যতে মুক্তি পাবে।
ঢাকা ইমপিরিয়াল কলেজ

ঢাকা ইমপিরিয়াল কলেজ হলো বাংলাদেশের একটি বেসরকারি কলেজ। এটি ১৯৯৫ সালে ঢাকাতে প্রতিষ্ঠিত হয়।
ঢাকা ইমপিরিয়াল কলেজ ১৯৯৫ সালের নভেম্বরে ঢাকা কলেজের বিপরীতে নিউ মার্কেট এলাকায় প্রতিষ্ঠিত হয়। পরে তারা রামপুরা আফতাবনগর (জহুরুল ইসলাম সিটি) তে নিজেদের ক্যাম্পাসে স্থাপন করে।
ঢাকা ইমপিরিয়াল কলেজ এইচএসসি, চার বছর মেয়াদী অনার্স ডিগ্রি প্রদান করে।
নিম্ন সিয়াং জেলা

ভারতের উত্তর পূর্বে অবস্থিত অরুণাচল প্রদেশ রাজ্যের ২৫ টি জেলার মধ্যে একটি নিম্ন সিয়াং জেলা৷ নতুন জেলাটি পুর্বতন পূর্ব সিয়াং জেলা ও পশ্চিম সিয়াং জেলা থেকে গঠন করা হয়৷ ৫ই আশ্বিন ১৪২৪ বঙ্গাব্দে (২২শে সেপ্টেম্বর ২০১৭ খ্রিষ্টাব্দ) রাজ্যের ২২তম জেলা হিসাবে এই জেলাটির নাম আনুষ্ঠানিকভাবে ঘোষণা করা হয়৷
৭ই চৈত্র ১৪১৯ বঙ্গাব্দে (২১শে মার্চ ২০১৩ খ্রিষ্টাব্দ) অরুণাচল প্রদেশের মুখ্যমন্ত্রী নাবাম তুকি পূর্ব ও পশ্চিম সিয়াং জেলা থেকে নিম্ন সিয়াং জেলা গঠনের অনুমোদন দেন৷
জেলাটি অন্তিম ২০১১ জনগণনা-পরবর্তী সময়ে গঠন করা হয়েছে ফলে নবগঠিত জেলাটি সম্পর্কে নিখুঁত তথ্য অমিল৷ ২০১১ তহশিলভিত্তিক গণনা অনুসারে জেলাটির জনসংখ্যা ২২৬৩০ জন৷
ক্রিপ্টো

ক্রিপ্টো একটি আসন্ন মার্কিন চলচ্চিত্র, যেটি পরিচালনা করেছেন জন স্টালবার্গ জুনিয়র। চলচ্চিত্রটির গল্প লিখেছেন কার্লাইল ইউব্যাঙ্ক,ডেভিড ফ্রিগেরিও ও জেফ্রি ইংবার। চলচ্চিত্রটিতে অভিনয় করেছেন লুক হেমসওর্থ, অ্যালেক্সিস ব্লেডেল, জেরেমি হ্যারিস, ব্যু ন্যাপ, ভিনসেন্ট কার্থেইজার ও কার্ট রাসেল।
চলচ্চিত্রটির মুখ্য চিত্রগ্রহণ ২০১৮ সালের জুন মাসের ১৫ তারিখ থেকে নিউইয়র্কে শুরু হয়। জন স্টালবার্গ জুনিয়র চলচ্চিত্রটি পরিচালনা করছেন, চলচ্চিত্রটির মূল গল্প লিখেছেন জেফ্রি ইংবার, চিত্রনাট্য লিখেছেল কার্লাইল ইউব্যাঙ্ক ও ডেভিড ফ্রিগেরিও এবং পরিচালনা করছেন ইয়েল প্রোডাকশনসের জর্ডান ইয়েল লেভিন,জর্ডান বেকারম্যান ও ডেভিড ফ্রিগেরিও।
ছিছোরে

ছিছোরে (; ) একটি হিন্দি ভাষার কমেডিধর্মী চলচ্চিত্র, যেটি পরিচালনা করেছেন নিতেশ তেওয়ারি ও পরিচালনা করেছেন সাজিদ নাদিয়াদওয়ালা। চলচ্চিত্রটি নির্মিত হচ্ছে নাদিয়াদওয়ালা গ্র‍্যান্ডসন এন্টারটেইন্টমেন্টের ব্যানারে। চলচ্চিত্রটি ২০১৯ সালের ৬ সেপ্টেম্বর মুক্তি পায়।
চলচ্চিত্রটির কিছু অংশের চিত্রগ্রহণ সম্পন্ন হয় ভারতীয় প্রযুক্তিবিদ্যা প্রতিষ্ঠান বোম্বেতে। চলচ্চিত্রটির প্রথম ধাপের চিত্রগ্রহণ ২০১৮ সালের ৩০ সেপ্টেম্বর থেকে শুরু হয়ে ৩০ অক্টোবর পর্যন্ত চলে। এরপর দ্বিতীয় ধাপের চিত্রগ্রহণ ১৪ নভেম্বর শুরু হয়ে ১৫ ডিসেম্বর পর্যন্ত চলে।
বুনের জেলা

বুনের জেলা (, ) পাকিস্তানের খাইবার পাখতুনখোয়া প্রদেশের মালকান্দ বিভাগের একটি জেলা। ১৯৯১ সালে একটি জেলা হওয়ার আগ পর্যন্ত, এটি সোয়াত জেলার একটি তহসিল ছিল। জেলাটির প্রধান ভাষা বা মাতৃভাষা হচ্ছে পশতু, যেখানে জনসংখ্যার প্রায় ৯৬.৬% মানুষ এই ভাষায় কথা বলে থাকে।
বুনের জেলায় বর্তমানে ৬টি তহসিলে রয়েছে:
ছলাং

ছলাং একটি হাস্যরসাত্মক হিন্দি চলচ্চিত্র, যেটি পরিচালনা করেছেন হংসল মেহতা এবং অভিনয় করেছেন রাজকুমার রাও ও নুসরত ভরুচা। চলচ্চিত্রটি প্রযোজনা করেছেন অজয় দেবগন, লাভ রঞ্জন ও অঙ্কুর গার্গ। চলচ্চিত্রটি ২০২০ সালে হলে মুক্তি পাওয়ার ছিল। কিন্তু করোনার কারণে এটি সরাসরি ২০২০ সালের ১৩ নভেম্বর অ্যামাজন প্রাইম ভিডিওতে অনলাইন মুক্তি পায়। এই সিনেমার প্রাথমিক নাম তুররাম খান রাখা হয়েছিল।
"শহিদ", "সিটিলাইটস", "আলিগড়" ও "ওমের্তা"র সাফল্যের পর হানসাল মেহতা ও রাজকুমার রাও পঞ্চমবারের মত একই চলচ্চিত্রে যুক্ত হন। এই জুটির চলচ্চিত্র "শহিদ" ভারত সরকার কর্তৃক প্রদত্ত মর্যাদাবান জাতীয় চলচ্চিত্র পুরস্কারের ৬১ তম আসরে সেরা চলচ্চিত্রের পুরস্কার জিতেছিল। "লাভ সেক্স অউর ধোঁকা"র পর এই চলচ্চিত্রের মাধ্যমে দ্বিতীয়বারের মত পর্দা ভাগাভাগি করবেন রাজকুমার রাও ও নুশরাত ভারুচা। চলচ্চিত্রটি প্রযোজনা করছে অজয় দেবগনের অজয় দেবগন ফিল্মস ও লাভ ফিল্মস।
চলচ্চিত্রটির মুখ্য চিত্রগ্রহণ ২০১৮ সালে পূর্ব ভারতে শুরু হয়।
সায়ানী গুপ্তা

সায়ানী গুপ্তা ( জন্ম: ৯ অক্টোবর ১৯৮৫) একজন ভারতীয় বাঙালি চলচ্চিত্র অভিনেত্রী। ভারতীয় চলচ্চিত্র ও দূরদর্শন সংস্থান থেকে তিনি স্নাতক সম্পন্ন করেন। ২০১২ সালে "সেকেন্ড ম্যারেজ ডট কম" চলচ্চিত্রে অভিনয়ের মাধ্যমে মাধ্যমে বড় পর্দায় অভিষেক ঘটে তার। এরপর তিনি "ফ্যান" ও "জলি এলএলবি ২" এর মত চলচ্চিত্রে পার্শ্বচরিত্রে অভিনয় করেছেন।
স্টিভ কারেল

স্টিভেন জন কারেল (; জন্ম: ১৬ আগস্ট ১৯৬২) হলেন একজন মার্কিন অভিনেতা, কৌতুকাভিনেতা, লেখক ও পরিচালক। তিনি "দি অফিস" (২০০৫-২০১৩) টিভি ধারাবাহিকে মাইকেল স্কট চরিত্রে অভিনয়ের জন্য অধিক পরিচিত, পাশাপাশি তিনি এই ধারাবাহিকের প্রযোজক, লেখক ও পরিচালকের ভূমিকাও পালন করেন। তিনি এই ধারাবাহিকের ১ম মৌসুমে অভিনয়ের জন্য সেরা হাস্যরসাত্মক টিভি অভিনেতা বিভাগে গোল্ডেন গ্লোব পুরস্কার লাভ করেন।
কারেল ১৯৯৯ থেকে ২০০৫ সাল পর্যন্ত "দ্য ডেইলি শো উইথ জন স্টুয়ার্ট"-এ প্রতিবেদক চরিত্রে কাজ করেন। তার অভিনীত উল্লেখযোগ্য চলচ্চিত্রসমূহ হল "অ্যাঙ্করম্যান: দ্য লিজেন্ড অব রন বুরগান্ডি" (২০০৪), "দ্য ফোর্টি-ইয়ার-ওল্ড ভার্জিন" (২০০৫), "গেট স্মার্ট" (২০০৮), "ক্রেজি, স্টুপিড, লাভ" (২০১১), "দি ইনক্রেডিবল বার্ট ওয়ান্ডারস্টোন" ও "দ্য ওয়ে, ওয়ে ব্যাক" (২০১৩)। এছাড়া তিনি অ্যানিমেটেড চলচ্চিত্র "অভার দ্য হেজ" (২০০৬), "হর্টন হিয়ারস আ হু!" (২০০৮) ও "ডেসপিক্যাবল মি" ফ্র্যাঞ্চাইজি (২০১০-২০১৭)-এ কণ্ঠ প্রদান করেন।
কারেল নাট্যধর্মী "ফক্সক্যাচার" (২০১৪) চলচ্চিত্রে কুস্তি কোচ ও খুনী জন এলোথের দ্যু পন্ত চরিত্রে অভিনয় করে শ্রেষ্ঠ অভিনেতা বিভাগে অস্কার, গোল্ডেন গ্লোব ও শ্রেষ্ঠ পার্শ্বচরিত্রে অভিনেতা বিভাগে বাফটা পুরস্কারের মনোনয়ন লাভ করেন।
চিত্রাল জেলা

চিত্রল জেলা () পাকিস্তানের খাইবার-পাখতুনখোয়া প্রদেশে অবস্থিত একটি বৃহত্তম জেলা, যার আয়তন ১৪,৮৫০ বর্গ কিমি। মালকান্দ বিভাগের অন্যতম অংশ হিসেবে এটি পাকিস্তানের সবথেকে উত্তরতম জেলা।
ভৌগোলিক অবস্থান অনুযায়ী জেলাটির পূর্ব ও পশ্চিমে আফগানিস্তানের কুনার, বাদাকশন এবং নুরিস্তান প্রদেশগুলির সাথে পূর্বদিকে, গিলগিট-বালিস্তান পূর্ব সীমান্তে, দক্ষিণে সোয়াত ও দিরের খাইবার-পাখতুনখোয়া জেলার সাথে সীমান্ত ভাগ করেছে।
জেলাটির জনসংখ্যা ছিল প্রায় ৪১৪,০০০ জন। সাধারণত জনসংখ্যার প্রধান সম্প্রদায় হচ্ছে খো, যারা খোয়ার ভাষায় কথা বলে থাকেন, এছাড়াও ইয়াসিন, গিলগিট, দির ও সোয়াতের অংশগুলিতে ভাষাটি ব্যবহার করে থাকে। এছাড়াও চিত্রল কালাস সম্প্রদায়ের অঞ্চল হিসেবে পরিচিত, যারা বুমবুরেট এবং চিত্রল শহরে দক্ষিণ-পশ্চিমে ২টি দূরবর্তী উপত্যকায় বসবাস করে থাকে।
চিত্রল জেলাটি ২৪ টি ইউনিয়ন পরিষদ এবং ২টি তহসিল নিয়ে গঠিত হয়েছে:
ক্রেসকোগ্রাফ

ক্রেসকোগ্রাফ() উদ্ভিদের বৃদ্ধিমাপক যন্ত্র। বিংশ শতকের শুরুর দিকে আচার্য জগদীশচন্দ্র বসু এটি আবিষ্কার করেন। কলকাতার বসু বিজ্ঞান মন্দিরে ক্রেস্কোগ্রাফের একটি মডেল সংরক্ষিত আছে।
জগদীশচন্দ্র বসু ঘড়ির যন্ত্রাংশ ও ধোঁয়া সিঞ্চিত কাচের প্লেটের মাধ্যমে এই যন্ত্রটি তৈরি করেন। তিনি এটির সাহায্যে গাছের অগ্রভাগের বৃদ্ধি পরিমাপ করার উপায় আবিষ্কার করেন। এমনকি এই যন্ত্র গাছের বৃদ্ধির পরিমাণ ভালো করে বোঝার জন্য দশ হাজার গুণ বিবর্ধনও করার দেখাতে পারে। কয়েক সেকেন্ড পরপর কাচের প্লেটে দাগ পরার ব্যবস্থা করেছিলেন। বিভিন্ন উদ্দীপকের উপস্থিতিতে বৃদ্ধি কীরূপ হয় তার প্রদর্শনও করেছিলেন। তিনি তাপমাত্রা, রাসায়নিক পদার্থ, গ্যাস ও তড়িৎ প্রবাহের উপস্থিতিতে পরীক্ষাটি করেছিলেন। যেসকল উপাদান গাছের বৃদ্ধি পরিমাপ করে সেগুলি হলো, একটি পার্থক্যসূচক ট্রান্সফরমার এবং একটি চলমান কোর যা দুটি বিন্দুর মধ্যে সংযুক্ত থাকে।
বৈদ্যুতিক ক্রেসকোগ্রাফ যন্ত্রটি এক ইঞ্চির দশ লক্ষ ভাগ পর্যন্ত পরিমাপ করতে পারে। যদিও এটিকে মূলত এক সহস্রাংশ  থেকে দশ সহস্রাংশ পাল্লার মধ্যে ব্যবহার করা হয়। উদ্ভিদের বৃদ্ধি লিপিবদ্ধ করতে যন্ত্রটি ১০,০০০,০০০ পরিসরের ছোট আন্দোলন বা গতিবিধিও পরিমাপ করতে সক্ষম।
আর্টিকেল ১৫

আর্টিকেল ১৫ একটি ভারতীয় চলচ্চিত্র যেটি পরিচালনা করেছেন অনুভব সিনহা ও পরিচালনায় করেছে বেনারস মিডিয়া ওয়ার্কস। চলচ্চিত্রটিতে অভিনয় করেছেন আয়ুষ্মান খুরানা, ইশা তালওয়ার, সায়ানী গুপ্তা, কুমুদ মিশ্রা ও মনোজ পাহওয়া। চলচ্চিত্রটি ভারতীয় সংবিধানের ১৫ নম্বর অনুচ্ছেদ অবলম্বনে বানানো হয়েছে, যেটি জাতি,ধর্ম,বর্ণ,গোত্র,লিঙ্গ নির্বিশেষে সকল ভারতীয় নাগরিককে সমান অধিকার প্রদান করেছে। চলচ্চিত্রটি মুখ্য ভূমিকায় অভিনয় করেছেন আয়ুষ্মান খুরানা। তিনি চলচ্চিত্রে একজন পুলিশ অফিসারের ভূমিকায় অভিনয় করেছেন।
চলচ্চিত্রটির গল্প ভারতের সামাজিক-রাজনৈতিক অবস্থার উপর ভিত্তি করে বানানো।৬ মাস ধরে গবেষণা করে সত্য ঘটনা অবলম্বনে লেখা হয়েছে সিনেমাটির গল্প।
চলচ্চিত্রটির চিত্রগ্রহণ ২০১৯ সালের ১ মার্চে লখনৌতে শুরু হয়। ১৪ মার্চ আয়ুষ্মান খুরানা শুটিং চলাকালীন সময়ের ছবি টুইটারে প্রকাশ করেন।
নিম্ন দির জেলা

নিম্ন দির জেলা (, ) পাকিস্তানের খাইবার পাখতুনখোয়া প্রদেশের মালকান্দ বিভাগের একটি জেলা। টাইমগরা শহরটি হচ্ছে জেলাটি প্রধান সদর দফতর এবং বৃহত্তম শহর। অন্যদিকে দ্বিতীয় বৃহত্তম শহর চকদরা।
জেলা প্রশাসনিকভাবে ৭টি তহসিল, আদেনজাই, টাইমগরা, বালাম্বাট, খাল, মুন্ডা, সামার বাগ এবং লাল কিলা ময়দান, যার মধ্যে থেকে মোট ৪১টি ইউনিয়ন পরিষদ রয়েছে। নিম্ন দিরে মোট ৭টি তহসিল রয়েছে:
ডেরা ইসমাইল খান
চীনে শিখধর্ম

শিখরা চীনে সংখ্যালঘু ধর্মীয় সম্প্রদায়। দেশটিতে শিখদের আগমন ঘটে পূর্ব ভারতের পাঞ্জাব প্রদেশ থেকে।
অষ্টাদশ ও ঊনবিংশ শতাব্দীতে ব্রিটিশরা অনেক পাঞ্জাবি শিখকে সাংহাই নগর পুলিশ ও হংকং পুলিশে কাজ করার জন্য নিয়োগ প্রদান করেছিল। চীনে শিখ ধর্মের যাত্রা তখন থেকেই আরম্ভ হয়।
চীনে গুরুদুয়ারার সংখ্যা হাতেগোণা। তন্মধ্যে উল্লেখযোগ্য হল:
পাকিস্তান শিখ কাউন্সিল

পাকিস্তান শিখ কাউন্সিল একটি শিখ সংগঠন, যা দেশটিতে বসবাসকারী শিখদের অধিকার নিয়ে কাজ করে। সংগঠনটিতে সরদার রমেশ সিং অরোরা প্যাট্রন-ইন-চিফ,সরদার তারা সিং সভাপতি,আরশাদ জি সিং সহসভাপতি এবং করণ সিং রাই সাধারণ সম্পাদক হিসেবে কর্মরত আছেন। সংগঠনটির প্রধান কার্যালয় করাচীতে অবস্থিত।
শাংলা জেলা

শাংলা জেলা (, ) পাকিস্তানের খাইবার পাখতুনখোয়া প্রদেশের মালকান্দ বিভাগের একটি জেলা। জেলাটি সদর দপ্তর বা রাজধানী আলপুরিতে অবস্থিত। এটি পূর্বে সোয়াত জেলার একটি উপবিভাগ ছিল, কিন্তু ১৯৯৫ সালের ১০ জুলাই তারিখে এটি একটি জেলায় উন্নিত করা হয়েছিল। জেলাটির মোট এলাকা হচ্ছে ১,৫৮৬ বর্গ কিলোমিটার।
শাংলায় তিনটি উপবিভাগ রয়েছে: 
ভৌগোলিক অবস্থান অনুযায়ী জেলাটির উত্তরে কোহিস্তান জেলা, পশ্চিমে বট্টগ্রাম জেলা এবং তরঘার জেলা, পশ্চিমে সোয়াত জেলা এবং দক্ষিণে বানার জেলা দ্বারা বেষ্টিত।
২০১৭ সালের আদমশুমারীর হিসাব অনুযায়ী, জেলাটির জনসংখ্যার ছিল প্রায় ৭৫৭,৮১০ জন যেটি জনসংখ্যার ঘনত্ব প্রতি বর্গ কিলোমিটারে দাড়ায় ৪৮০ জন।১৯৯৮ সালের আদমশুমারি অনুসারে, জেলাটির জনসংখ্যা ছিল প্রায় ৪৩৫,৫৬৩ জন, যেখানে গড় বার্ষিক বৃদ্ধির হার ছিল ৩.৩% এবং জনসংখ্যার ঘনত্ব প্রতি বর্গ কিলোমিটার ছিল ২৭৪ জন। মোট পরিবারের সংখ্যা ছিল ৬৪,৩৯১ টি এবং পরিবারের গড় আয়তন ছিল ৮.১ টি।
উচ্চ দির জেলা

উচ্চ দির জেলা (, ) পাকিস্তানের খাইবার পাখতুনখোয়া প্রদেশের মালকান্দ বিভাগের একটি জেলা। জেলাটির প্রধান সদর দপ্তর হচ্ছে দির নামক শহর।
উচ্চ দির জেলা ৩টি তহসিল নিয়ে গঠিত হয়েছে:
প্রধান রাস্তা বরাবর অবস্থিত দির এবং দ্রুত বর্ধনশীল বাজারের কয়েকটি শহর ব্যতীত জনসংখ্যা এবং তার উপনদীগুলির গভীর সংকীর্ণ উপত্যকায় প্রায় ১২০০ টিরও বেশি গ্রামে ছড়িয়ে পড়েছে।
এর মধ্যে কিছু উল্লেখযোগ্য গ্রাম হচ্ছে:
মর্দান জেলা

মর্দান জেলা (, ) পাকিস্তানের খাইবার পাখতুনখোয়া প্রদেশের মর্দান বিভাগের একটি জেলা। জেলাটির নামকরণ করা হয় মর্দান শহরের নামানুসারে, যেটি জেলাটির প্রধান সদর দপ্তর হিসেবে পরিচালিত হয়ে থাকে। জেলাটি কৃষি শিল্পের জন্য বিখ্যাত এবং তখত ভাই, জামাল গরহি ও সওয়াল দের মত প্রত্নতাত্ত্বিক স্থানগুলির জন্য সুপরিচিত।
২০১৭ সালের আদমশুমারীর হিসাব অনুযায়ী মর্দান জেলার জনসংখ্যা ছিল প্রায় ২,৩৭৩,০৬১ জন। বছরের সরকারী হিসাব অনুসারে মর্দান জেলার জনসংখ্যা নিচের ছকে দেখানো হয়েছে।
মর্দান জেলাটি প্রশাসনিকভাবে ৪টি তহসিলে বিভক্ত:
সোয়াবি জেলা

সোয়াবি জেলা (, ) পাকিস্তানের খাইবার পাখতুনখোয়া প্রদেশের মর্দান বিভাগের একটি জেলা। এটি সিন্ধু নদী ও কাবুল নদীগুলির বরাবর অবস্থিত। ১৯৮৮ সালে জেলার হিসেবে গঠিত হওয়ার আগ পর্যন্ত এটি মর্দান জেলার একটি তহসিল ছিল। % জনসংখ্যার প্রায় ৯৬% মানুষই পশতু ভাষা তাদের প্রথম ভাষা বা মাতৃভাষা হিসাবে ব্যবহার করে থাকে।
২০১৭ সালের আদমশুমারীর হিসাব অনুযায়ী, জেলাটির জনসংখ্যা ছিল প্রায় ১,৬২৪,৬১৬ জন। বছরের সরকারী হিসাব অনুসারে সোয়াবি জেলার জনসংখ্যা নিচের ছকে দেখানো হয়েছে।
বর্তমানে সোয়াবি জেলা ৪টি তহসিল নিয়ে গঠিত হয়েছে:
ইয়োইচি মিতা

ইয়োইচি মিতা( ১৯ ডিসেম্বর ১৮৯২ – ২৯ মে ১৯৮৩) একজন জাপানি মুসলমান ছিলেন, যাকে জাপানি ভাষায় পবিত্র কুরআনের প্রথম অনুবাদক হিসেবে ধরা হয়।
ইয়োইচি মিতা ১৮৯২ সালের ডিসেম্বর মাসের ১৯ তারিখে জাপানের ইয়ামাগুচিতে জন্মগ্রহণ করেন।
১৯৮৩ সালের ৩০ মে তিনি পরলোকগমন করেন।
কুক দ্বীপপুঞ্জে ইসলাম

ইসলাম ধর্মাবলম্বীরা নিউজিল্যান্ডের কুক দ্বীপপুঞ্জে সংখ্যালঘু ধর্মীয় সম্প্রদায়। অঞ্চলটিতে ঠিক কতজন মুসলমান বাস করেন তা জানা কষ্টকর, কেননা দেশটির আদমশুমারিতে আলাদা করে ইসলাম ধর্মাবলম্বী জনগোষ্ঠীর সংখ্যা প্রকাশ করা হয় না। এটা ধারণা করা হয় যে, প্রায় ১৫,০০০ মানুষ অধ্যুষিত কুক দ্বীপপুঞ্জের ০.০৬% মানুষ মুসলিম।
অঞ্চলটিতে কোন মসজিদ না থাকার দরুন অঞ্চলটিতে ইসলামের আগমনকাল সম্পর্কে জানা যায় না। তাতিয়ানা কাউটাই সেইসব কুক দ্বীপপুঞ্জবাসীদের মধ্যে অন্যতম, যারা অঞ্চলটির প্রথম দিককার মুসলমান।
বর্তমানে,অঞ্চলটি ইসলাম ধর্মাবলম্বীরা অল্পসংখ্যক হলেও এই জনগোষ্ঠীর সংখ্যা দ্রুতগতিতে বাড়ছে।
খালসা এইড

খালসা এইড একটি আন্তর্জাতিক অলাভজনক সংগঠন, যা শিখ ধর্মের মূলনীতির উপর প্রতিষ্ঠিত। শিখ ধর্মের মূলনীতির উপর প্রতিষ্ঠিত হলেও, জাতি-ধর্ম-বর্ণ-নির্বিশেষে বিশ্বব্যাপী আর্তমানবতার সেবা করে আসছে সংস্থাটি। সংস্থাটি ১৯৯৯ খ্রিষ্টাব্দে যুক্তরাজ্যে প্রতিষ্ঠিত হয়।
প্রতিষ্ঠার বছরে সংস্থাটির প্রথম কাজ ছিল আলবেনিয়া-যুগোস্লাভিয়া সীমান্তে যুগোস্লাভিয়া যুদ্ধের শিকার হওয়া হাজার হাজার শরণার্থীদের খাদ্য সরবরাহ ও তাদের জন্য বাসস্থানের ব্যবস্থা সুনিশ্চিত করা। ২০০০ সালে খালসা এইড পূর্ব ভারতের ওডিশায় ঘূর্ণিঝড় আক্রান্ত মানুষদের জন্য ক্ষতিগ্রস্ত বিদ্যালয়গুলো মেরামতে সহায়তা করে। ২০০১ সালে সংস্থাটি তুরস্কে ভূমিকম্পে ক্ষতিগ্রস্ত এলাকায় আর্তমানবতার সেবায় নিয়োজিত ছিল।
উল্লেখ্য যে, খালসা এইডে যারা কাজ করেন, তারা স্বেচ্ছাশ্রমের ভিত্তিতেই কাজ করেন। এইসব স্বেচ্ছাসেবীদের হাজারো ব্যস্ততার মাঝে আর্তমানবতার সেবা করার জন্য সময় বের করতে হয়। সংস্থাটি মূলত যুক্তরাজ্যে বসবাসকারী শিখদের অর্থায়নে পরিচালিত হয়।
এই প্রকল্পটি ২০১০ সালে চালু হয়। ১৯৮৪ সালে সংঘটিত সাম্প্রদায়িক দাঙ্গায় ক্ষতিগ্রস্ত পরিবারদের সাহায্য করা হয় এই প্রকল্পের মাধ্যমে। বর্তমানে দাঙ্গায় ক্ষতিগ্রস্ত ২৫০ পরিবারকে এই প্রকল্পের আওতায় সাহায্য করা হয়।
এছাড়ায় পাঞ্জাবের দারিদ্রসীমার নিচে বসবাসকারী মানুষদের সাহায্য করা হয় এই প্রোজেক্টের মাধ্যমে।
এই প্রকল্পের উদ্দেশ্য, দুনিয়ার বুক থেকে ক্ষুধা শব্দটির বিলুপ্তি ঘটানো। সংস্থাটি এই প্রকল্পের মাধ্যমে পৃথিবীর বিভিন্ন দেশে ক্ষুধাপীড়িত জনগোষ্ঠীর মাঝে বিনামূল্যে খাদ্য সরবরাহ করে।
চরসাদ্দা জেলা (পাকিস্তান)

চরসাদ্দা জেলা (, ) পাকিস্তানের খাইবার পাখতুনখোয়া প্রদেশের পেশোয়ার বিভাগের একটি জেলা। ১৯৯৮ সালে পৃথক জেলা হিসাবে প্রতিষ্ঠার পূর্বে এটি পেশোয়ার জেলার একটি তহসিল ছিল। জেলাটিতে পশতুন সম্প্রদায়ের জনসংখ্যা বেশির ভাগই রয়েছে। জেলাটির প্রধান সদর দপ্তর হচ্ছে চরসদ্দা নামক শহর, যেটি পেশোয়ারের প্রাক্তন মহানগর অঞ্চলের অংশ ছিল।
২০১৭ সালের আদমশুমারীর হিসাব অনুযায়ী, চরসাদ্দা জেলার জনসংখ্যা ছিল প্রায় ১,৬১৬,১৯৮ জন। বছরের সরকারী হিসাব অনুসারে চরসাদ্দা জেলার জনসংখ্যা নিচের ছকে দেখানো হয়েছে।[
১৯৯৮ সালের আদমশুমারীর হিসাব অনুসারে জনসংখ্যা ছিল ১০,২২,০০০ জন যার মধ্যে ১৯% শহুরে বসবাসকারী ছিল। প্রধান ভাষা পশতু, যেখানে জনসংখ্যার প্রায় ৯৯.৪% ব্যবহার করে থাকে।
জেলা প্রশাসনিকভাবে মোট ৩টি তহসিলে বিভক্ত করা হয়েছে যার মধ্যে ৫৮টি ইউনিয়ন পরিষদ রয়েছে:
হাউজফুল ৪

হাউজফুল ৪ একটি হাস্যরসাত্মক হিন্দি চলচ্চিত্র, যেটি পরিচালনা করেছেন ফারহাদ সামজি, প্রযোজনা করেছেন সাজিদ নাদিয়াদওয়ালা। চলচ্চিত্রটি নাদিয়াদওয়ালা গ্র‍্যান্ডসন এন্টারটেইনমেন্টের ব্যানারে নির্মিত হয়েছে। চলচ্চিত্রটি "হাউজফুল" ফ্র‍্যাঞ্চাইজির চতুর্থ কিস্তি। "হাউজফুল" ফ্র‍্যাঞ্চাইজির আগের তিনটি চলচ্চিত্রের মত এটির পরিচালক সাজিদ খান এই চলচ্চিত্রে যুক্ত নেই। তাঁর মতে, চলচ্চিত্রটি বলিউডে হাস্যরসাত্মক ঘরানার চলচ্চিত্রগুলোর মাঝে সবচেয়ে ব্যয়বহুল চলচ্চিত্র হতে চলেছে। চলচ্চিত্রটি ২০১৯ সালের দিওয়ালি উৎসবে মুক্তি পায়।
পরিচালক সাজিদ খানের এই চলচ্চিত্র পরিচালনার কথা থাকলেও, ভারতে 'মি টু আন্দোলন' চলাকালে তার বিরুদ্ধে যৌন হয়রানির অভিযোগ আনেন অভিনেত্রী সালোনি চোপড়া,র‍্যাচেল হোয়াইয় ও সাংবাদিক কেমা উপাধ্যায়। এই অভিযোগের দরুন সাজিদ খান চলচ্চিত্রটি পরিচালনা না করার ঘোষণা দেন এবং অক্ষয় কুমার এক টুইট বার্তায় জানান যে, তিনি এই চলচ্চিত্রে তাঁর চরিত্রের চিত্রগ্রহণ বাতিল করেছেন ও তিনি অভিযুক্ত কোন ব্যক্তির অধীনে কাজ করবেন না, যতক্ষণ না পর্যন্ত সেই ব্যক্তি অভিযোগের তদন্ত শেষে নির্দোষ প্রমাণিত না হয়। এরপরে নানা পাটেকর তনুশ্রী দত্ত কর্তৃক আনীত যৌন হয়রানির অভিযোগের দরুন সরে দাঁড়ান।
অতঃপর, ফারহাদ সামজি, যিনি হাউজফুল ৩ এর অন্যতম পরিচালক ছিলেন, তিনি সাজিদ খানের পরিবর্তে "হাউজফুল" ফ্র‍্যাঞ্চাইজির চতুর্থ কিস্তিতে পরিচালক হিসেবে নিযুক্ত হন।
খোড়ে বাঘা

খোড়ে বাঘা(বৈজ্ঞানিক নাম: "Danaus melanippus (Cramer)") প্রজাতি "নিমফ্যালিডি" (Nymphalidae) গোত্র ও 'ডানায়িনি' (Danainae) উপ-গোত্রের অন্তর্ভুক্ত মাঝারীর চেয়ে বড় মাপের প্রজাপতি।
খোড়ে বাঘা এর প্রসারিত অবস্থায় ডানার আকার ৮০-৯৫ মিলিমিটার দৈর্ঘ্যের হয়।
খোড়ে বাঘা এর প্রজাতিগুলো হলো
ভারতে সাধারণত খোড়ে বাঘা এর যে তিনটি উপপ্রজাতি দেখা যায় তা হলঃ-
ভারত (আন্দামান, উড়িষ্যা, পশ্চিমবঙ্গ থেকে অরুণাচল প্রদেশ), বাংলাদেশ এবং মায়ানমার এর বিভিন্ন অঞ্চলে দেখা যায়। পশ্চিমবঙ্গতে এই প্রজাপতিটি শুধুমাত্র সুন্দরবন অঞ্চলে একমাত্র দেখতে পাওয়া যায়।
প্রজাপতির দেহাংশের পরিচয় বিশদ জানার জন্য প্রজাপতির দেহ এবং ডানার অংশের নির্দেশিকা দেখুন:-
এই প্রজাতি ডোরাকাটা বাঘ (প্রজাপতি) প্রজাতির সহিত ভীষনরকম সাদৃশ্যযুক্ত, তবে পিছনের ডানা কমলা (Tawny) বর্ণের পরিবর্তে ময়লাটে সাদা বর্ণের হয়।
ডানার উপরিতল কালো অথবা গাঢ় খয়েরী এবং কমলা বর্ণের হয়। সামনের ডানায় কোস্টা, অ্যাপেক্স অথবা শীর্ষভাগ, টার্মেন, টর্নাস এবং ডরসাম চওড়াভাবে কালো অথবা গাঢ় খয়েরী। সেল কমলা এবং তার নিচে বেসাল অঞ্চল থেকে ডিসকাল অঞ্চল জুড়ে কমলা পটি দেখা যায়। ডানাে লম্বাটে সাদা কয়েকটি পাশাপাশি অবস্থিত ছোপের সারি এবং তাদের নিচে ছোট ছোপবিন্দুর সারি চোখে পড়ে। পোস্ট-ডিসকাল এবং সাবটার্মিনাল ছোট ছোপের সারি দুটি শীর্ষের নিচ থেকে টর্নাস অবধি সমান্তরালভাবে বিস্তৃত। ক্মলা অংশে শিরাগুলি চওড়া ভাবে কালো।
পিছনের ডানা কালো অথবা গাঢ় খয়েরীর উপর সাদা পটি এবং ছোট ছোপযুক্ত। এই প্রজাতির পিছনের ডানায় কোনো কমলা রঙ থাকে না। সেল সাদা এবং ডিসকাল অংশে সরু লম্বাটে বিভিন্ন দৈর্ধ্য বিশিষ্ট কতগুলি সাদা পটি বর্ত্তমান। সাদা পটিগুলির প্বার্শকিনারা ফ্যাকাশে খয়েরী আঁশে ছাওয়া। উক্ত পটিগুলির মধ্যে সেলের সাথে আনুভূমিক পটি দুটি মাঝারী দৈর্ঘ্যের এবং ডরসামের উপরের পটি দুটি সবচাইতে দীর্ঘ এবং ডানার গোড়া থেকে উৎপন্ন হয়েছে। ডরসাম সরুভাবে সাদা। পোস্ট-ডিসকাল এবং সাবটার্মিনাল ছোট ছোপের সারি দুটি ডানার শীর্ষভাগ থেকে টর্নাস পর্যন্ত প্রায় সমান্তরাল ও বক্রভাবে বিস্তৃত। ডানার বাকী অংশ কালো অথবা গাঢ় খয়েরী।
ডানার নিম্নতল সামনের এবং পিছনের ডানার নিম্নতল উপরিতলেরই অনুরূপ। পিছনের ডানার ডিসকাল পটিগুলি উপরিতলের তুলনায় অনেক চওড়া এবং শেষভাগ ফ্যাকাশে কমলা অথবা হলদেটে আভাযুক্ত। পোস্টডিসকাল এবং সাবটার্মিনাল ছোপগুলিও উপরিতল অপেক্ষা আকারে খানিক বড় এবং অধিক স্পষ্ট। টার্মিনাল প্রান্তরেখা সাদা। শিরাগুলি চওড়া এবং কালো। পুরুষ প্রকারের ২নং শিরা গোড়ার দিকে স্ফীত কালো এবং মধ্যে একটি ক্ষুদ্র সাদা দাগযুক্ত।
শুঙ্গ কালো, মাথা এবং বক্ষদেশ উভয়তলেই কালো, তবে নিম্ন এবং পার্শ্বতলে সাদা ফোঁটাযুক্ত। উদর উভয়তলেই কমলা।
ধীর এবং দূর্বল উড়ানযুক্ত এই প্রজাতি সাধারণত মাটি থেকে খুব বেশি উঁচুতে ওড়ে নয়া, তবে ভয় পেলে অথবা তাড়া দিলে এরা দ্রূত উড়তে পারে, ফুল এবং পাতায় বসে মধুপান এবং রসপান করতে এদের প্রায়শই দেখা যায়। গাছের এবং গাছের ডালের শীর্ষে বসে বিশ্রাম নেওয়া এবং রোদ পোহানো এদের অভ্যাস, ভিজে মাটিতে এরা সচরাচর বসে না। পরিযায়ী স্বভাববিশিষ্ট এই প্রজাতি নিচু ভূমিতে (low land) এবং পাহাড়ী অঞ্চলে ৬০০ মিটার উচ্চতা পর্যন্ত বিচরণ করে। ঘন জঙ্গলের পথের কিনারে এদের উড়ান এবং ক্রিয়াকলাপ লক্ষ্য করা যায়। পশ্চিমবঙ্গের সুন্দরবন অঞ্চলে, মূলত জঙ্গল সংলগ্ন গ্রামাঞ্চলে এই প্রজাতির দেখা মেলে।
ভুলোহাম

ভুলোহাম (, ) ২০১৫ সালে মুক্তিপ্রাপ্ত ভারতীয় তামিল ভাষার চলচ্চিত্র। এর পরিচালক এন. কল্যাণাকৃষ্ণান এবং প্রযোজনা প্রতিষ্ঠান অস্কার ফিল্মস। চলচ্চিত্রটিতে কেন্দ্রীয় চরিত্রে জয়ম রবি ও তৃষা কৃষ্ণন এবং খলনায়ক চরিত্রে প্রকাশ রাজ ও নাথান জোনস্ অভিনয় করেছেন।
উত্তর মাদ্রাজে বক্সিংয়ের দুটি প্রতিদ্বন্দ্বী দল রয়েছে: ইরুম্বু মনিথর রসমানিকাম এবং নত্তু মারুনথু ভাথিয়র। আইএমআর বক্সার মারিপ্পনের ছেলে অরুমুগাম, এবং এনএমভি বক্সার মুুনুসামীর ছেলে ভুলোহাম। এখন, বর্তমানে আইএমআর বক্সার অরুুমগাম (আই এস রাজেশ), আর এন এম ভি বক্সার ভুলোহাম (জয়ম রবি)। এরপর থেকে ভুলোহামের বক্সিং এর যোগ্যতার জন্য লড়াই শুরু।
আল নূর মসজিদ

আল নূর মসজিদ (আরবী: مسجد النور,‎ মসজিদ আল নূর) নিউজিল্যান্ডের ক্রাইস্টচার্চের রিকার্টন এ অবস্থিত একটি বৃহত্তর মসজিদ।
১৯৮৪-৮৫ সালে নির্মাণ করা হয়েছিল। এটি ১৯৯৯ সাল পর্যন্ত বিশ্বের দক্ষিণতম মসজিদ ছিল।
২০০৩ সালে ক্রাইস্টচার্চ মসজিদে "জাতীয় মাওরি মুসলিম দিবস" এর আয়োজন করা হয়েছিল।
২০১৯ সালের ১৫ই তারিখে মসজিদটি ক্রাইস্টচার্চ মসজিদ হামলায় জড়িত ২টি মসজিদের একটি ছিল।
চারবাগ মেট্রো স্টেশন

চারবাগ মেট্রো স্টেশন উত্তর প্রদেশের লখনউ শহরের লখনউ মেট্রোর রেড লাইনের উপর অবস্থিত একটি উত্তোলিত মেট্রো স্টেশন।
চারবাগ মেট্রো স্টেশনে এটিএম পরিষেবা উপলব্ধ রয়েছে।
লিনউড ইসলামিক সেন্টার

লিনউড ইসলামিক সেন্টার নিউজিল্যান্ডের ক্রাইস্টচার্চের লিনউডে অবস্থিত একটি মসজিদ। ২০১৮ সালের শুরুর দিকে মসজিদ উদ্বোধন করা হয়েছিল পূর্বে এটি সাবেক গির্জা ছিল বলে জানা যায়। ক্রাইস্টচার্চে উন্মুক্ত করা এটি ছিল দ্বিতীয় মসজিদ।
২০১৯ সালের ১৫ই মার্চ তারিখে, এটি ক্রাইস্টচার্চ মসজিদ হামলায় জড়িত ২টি মসজিদের একটি ছিল। লিনউড এভিনিউ মসজিদে ৭জন নিহত হন এবং বাকীরা গুরুতরভাবে আহত হন।
খাইবার জেলা

খাইবার জেলা (, ) পাকিস্তানের খাইবার পাখতুনখোয়া প্রদেশের পেশোয়ার বিভাগের একটি জেলা। ২০১৮ সাল পর্যন্ত, এটি কেন্দ্রীয়ভাবে প্রশাসিত উপজাতীয় অঞ্চলগুলির একটি সংস্থা ছিল, যেখানে খাইবার পাখতুনখোয়ার মাধ্যমে এফএটিএ একত্রিত করে এটিকে একটি জেলা হিসেবে গড়ে তোলে। জেলাটি তিরহ উপত্যকা থেকে পেশোয়ার পর্যন্ত বিস্তৃত। ভৌগোলিক অবস্থান অনুযায়ী জেলাটি পশ্চিমে নঙ্গারহার প্রদেশ, দক্ষিণে ওরাকজাই জেলা, দক্ষিণ পশ্চিমে কুট্টগ্রাম জেলা, পূর্বে পেশোয়ার এবং উত্তরে মোহমান্দ জেলা।
খাইবার জেলায় বর্তমানে ৪টি তহসিলে রয়েছে:.
মোহমান্দ জেলা

মোহমান্দ জেলা (, ) পাকিস্তানের খাইবার পাখতুনখোয়া প্রদেশের পেশোয়ার বিভাগের একটি জেলা। ২০১৮ সাল পর্যন্ত, এটি কেন্দ্রীয়ভাবে প্রশাসিত উপজাতীয় অঞ্চলের একটি সংস্থা ছিল। এটি ১৯৫১ সালে একটি সংস্থা হিসাবে গঠন করা হয়েছিল। ভৌগোলিক অবস্থান অনুযায়ী জেলাটির উত্তরে বাজৌর জেলা, দক্ষিণে খাইবার জেলা, পূর্বে মালাকান্দ ও চরসদ্দা জেলা এবং দক্ষিণ পূর্বের পেশোয়ার জেলার সীমানা ঘিরে রেখেছে।
মোহমান্দ জেলাটিতে বর্তমানে ৭টি তহসিলে রয়েছে:
প্রতিবেদন অনুযায়ী মোহমান্দ এজেন্সির বর্তমান জনসংখ্যা প্রায় ৪৬৬,৯৮৪ জন, যেখানে ১.৭৭% হারে এর বার্ষিক বৃদ্ধি হয়। ১৯৯৮ সালের আদমশুমারীর হিসাব অনুযায়ী, জেলাটির জনসংখ্যা ছিল প্রায়৩৩৪,৪৫৩ জন এর মত।
ডেরা ইসমাইল খান